การประกอบธุรกิจ

1.  ลักษณะของผลิตภัณฑ์หรือบริการ

  บริษัท โกลบอล คอนเน็คชั่นส์ จำกัด (มหาชน) แบ่งธุรกิจ ออกเป็น 3 หน่วยธุรกิจหลัก คือ

1.  หน่วยธุรกิจ Commodity Polymer

2.  หน่วยธุรกิจ Specialty and Engineering Polymer

3.  หน่วยธุรกิจ Specialty Chemical

  แผนผังแสดงการจัดโครงสร้างองค์กรตามหน่วยธุรกิจ (Business Unit) และหน่วยธุรกิจย่อย
  (Sub Business Unit) สามารถแสดงได้ดังนี้

  []

1.  หน่วยธุรกิจ Commodity Polymer

  หน่วยธุรกิจ Commodity Polymer
  เป็นหน่วยธุรกิจที่ดูแลสินค้าประเภทวัตถุดิบพื้นฐานที่มีความผันผวนราคาค่อนข้างสูง
  โดยสินค้าประเภทนี้จะเป็นสินค้าที่มีการซื้อขายคล่องตัว ทำให้มีปริมาณและมูลค่าการขายที่สูง
  โดยมากกว่า 50% ของยอดขายในหน่วยธุรกิจนี้จะอยู่ในรูปเครดิตทางการค้าไม่เกิน 30 วัน
  หน่วยธุรกิจ Commodity Polymer สามารถแบ่งหน่วยธุรกิจออกเป็น 2 หน่วยธุรกิจย่อย ได้แก่

1.  หน่วยธุรกิจย่อยที่ 1 (SBU 1.1) ด้าน Polyolefin ประกอบด้วย Polypropylene (PP)
    และ Polyethylene Resin (HDPE, LLDPE, LDPE)

  หน่วยธุรกิจนี้จะดูแลสินค้าทางด้าน Polypropylene และ Polyethylene Resin
  ซึ่งเป็นวัตถุดิบที่ใช้ในอุตสาหกรรมบรรจุภัณฑ์ เช่น ถุงพลาสติก ขวดบรรจุภัณฑ์
  ซัพพลายเออร์รายใหญ่ ในหน่วยธุรกิจนี้ ได้แก่ บริษัท เอสซีจี พลาสติกส์ จำกัด
  ซึ่งเป็นบริษัทที่รับผิดชอบการขายสินค้าในกลุ่มปิโตรเคมีของ บมจ. ปูนซิเมนต์ไทย
  ที่เป็นผู้ผลิตสินค้าประเภท PP/PE ที่มีกำลังการผลิตประมาณ 1.3 ล้านตันต่อปี
  ซึ่งใหญ่ที่สุดในประเทศไทยและใหญ่ที่สุดในกลุ่มประเทศอาเซียน ทั้งนี้ ในปี 2548 และ ปี 2549
  บริษัทฯ มียอดซื้อสินค้าจากบริษัท เอสซีจี พลาสติกส์ จำกัด สูงสุดโดยคิดเป็นร้อยละ 55 และ 54
  ของยอดซื้อทั้งหมดของบริษัทฯ ตามลำดับ

  นอกจากนี้ บริษัทฯ ยังมีการนำเข้า PP/PE
  จากซัพพลายเออร์ต่างประเทศในเกรดที่ผู้ผลิตในไทยยังผลิตไม่ได้
  หรือผลิตได้แต่คุณภาพไม่ตรงตามความต้องการของลูกค้า
  รวมถึงการให้บริการลูกค้าโดยจัดหาสินค้าให้ลูกค้านำมาผลิตและส่งออกในรูปสินค้าสำเร็จรูป
  โดยบริษัทฯ จะได้รับค่าบริการจากการจัดหา (Commission fee) จากผู้ผลิตต่างประเทศ
  โดยบริการนี้จะแตกต่างจากการเป็นตัวแทนจำหน่ายตรงที่ บริษัทฯ
  ไม่ต้องรับความเสี่ยงของสินค้าที่ขาย
  โดยผู้ผลิตจะส่งสินค้าให้กับลูกค้าและเก็บเงินกับลูกค้าโดยตรง ในขณะที่บริษัทฯ
  จะทำหน้าที่เพียงเป็นตัวกลางประสานงานระหว่างผู้ผลิตในต่างประเทศกับลูกค้า
  ตัวอย่างรายการประเภทนี้ ได้แก่ การจัดหา LLDPE จากกลุ่ม SABIC ผู้ผลิตอันดับ 3
  ของโลกในประเทศซาอุดิอารเบีย นอกจากนั้นบริษัทฯ
  ยังเป็นตัวแทนจำหน่ายสินค้าเติมแต่งประเภท Black Masterbatch
  ซึ่งเป็นสีดำใช้กับพลาสติกของบริษัท Cabot Plastics ซึ่งเป็นผู้ผลิตอยู่ในประเทศอังกฤษ,
  ฮ่องกง ซึ่งเป็นบริษัทที่ค้นพบขบวนการผลิต Carbon Black คนแรก
  และในปัจจุบันยังคงเป็นผู้ผลิตรายใหญ่ที่สุดในโลก

2.  หน่วยธุรกิจย่อยที่ 2 (SBU 1.2) ด้านสินค้า PVC และสินค้า PET

  หน่วยธุรกิจนี้จะดูแลสินค้า PVC ทั้งในรูปแบบของ PVC RESIN ที่ใช้ในการผสมกับวัตถุดิบอื่นและ
  PVC Compound ที่สามารถนำไปแปรรูปได้โดยตรงโดยไม่ต้องผสมวัสดุอื่น บริษัทฯ
  เป็นตัวแทนจำหน่ายของ บมจ. ไทยพลาสติกและเคมีภัณฑ์ ที่เป็นผู้ผลิต PVC
  รายใหญ่ที่สุดในไทยและรายใหญ่ที่สุดในอาเซียน
  สินค้าในกลุ่มนี้จะถูกจำหน่ายให้กับผู้แปรรูปสินค้าประเภทรองเท้า ฟิล์ม ภาชนะบรรจุภัณฑ์
  ชิ้นส่วนเฟอร์นิเจอร์ จนถึงงานประเภทอิเล็กทรอนิกส์ นอกจากนี้ หน่วยธุรกิจนี้ยังดูแลสินค้า PET
  โดยเป็นตัวแทนจำหน่ายของ บจก. ไทยเพ็ทเรซิน ซึ่งเป็นบริษัทร่วมทุนระหว่าง บมจ.
  ปูนซิเมนต์ไทย และ บจ.มิตซุย เจ้าของเทคโนโลยีจากประเทศญี่ปุ่น
  สินค้าในกลุ่มนี้จะถูกจำหน่ายให้กับโรงงานผลิต PET
  สำหรับบรรจุภัณฑ์อาหารและเครื่องดื่มในรูปขวดหรือแผ่น เช่น น้ำดื่ม, น้ำมันพืช เป็นต้น

  .

2.  หน่วยธุรกิจ Specialty and Engineering Polymer

  หน่วยธุรกิจ Specialty and Engineering Polymer
  จะดูแลสินค้าในกลุ่มโพลีเมอร์ที่ไม่ได้ครอบคลุมในหน่วยธุรกิจ Commodity
  ส่วนใหญ่สินค้าเป็นสินค้าที่มีลักษณะเฉพาะ มีคุณสมบัติแข็งแรง ทนทาน ทนความร้อน และสารเคมี
  เหมาะสำหรับการใช้งานในอุตสาหกรรมรถยนต์ อิเล็กทรอนิกส์ เครื่องใช้ไฟฟ้า เป็นต้น
  หน่วยธุรกิจ Specialty and Engineering Polymer สามารถแบ่งหน่วยธุรกิจออกเป็น 4
  หน่วยธุรกิจย่อย ได้แก่

1.  หน่วยธุรกิจย่อยที่ 1 (SBU 2.1) Engineering Plastic และ Synthetic Rubber

  หน่วยธุรกิจย่อยที่ 1 นี้ดูแลสินค้าประเภท พลาสติกวิศวกรรม และยางสังเคราะห์
  โดยซัพพลายเออร์ที่บริษัทฯ เป็นตัวแทนจำหน่ายในหน่วยธุรกิจนี้ ได้แก่

-   Dupont Engineering Plastic
    เป็นบริษัทเคมีภัณฑ์ชั้นนำของโลกซึ่งมีชื่อเสียงในด้านนวัตกรรมที่ล้ำหน้า และมีความเป็นมากว่า
    200 ปี สินค้าที่ขายให้บริษัทฯ ทำการจัดจำหน่ายอยู่ในกลุ่มพลาสติกวิศวกรรม เช่น Zytel
    (Polyamide หรือ Nylon) ซึ่งเป็นตัวต้านทานที่ใช้ในอุตสาหกรรมอิเล็กทรอนิกส์, Delrin
    (Polyacetal) ซึ่ง 2 ผลิตภัณฑ์นี้ Dupont เป็นผู้นำของตลาดในทั่วโลกในขณะนี้
    โดยที่มีกำลังการผลิตสูงสุดและกระจายฐานการผลิตไปทั่วโลก
    ซึ่งฐานการผลิตในภูมิภาคนี้อยู่ที่ประเทศสิงคโปร์ จีน เกาหลี และญี่ปุ่น
    นอกจากนี้ยังมีสินค้าอีกหลายชนิดด้วยกัน เช่น CRASTIN (PBT)
    ซึ่งเป็นวัสดุที่ใช้ในการขึ้นรูปชิ้นงานพลาสติกในอุตสาหกรรมหลากหลาย, HYTREL (TEEE),
    RYNITE (PET)
    ซึ่งเป็นวัสดุที่ทนความร้อนในระดับหนึ่งโดยสามารถใช้ในอุตสาหกรรมเครื่องใช้ไฟฟ้า, THERMX
    (PCT) เป็นต้น ผลิตภัณฑ์ของบริษัท Dupont จำหน่ายให้แก่อุตสาหกรรมยานยนต์
    เครื่องใช้ไฟฟ้า และอิเล็กทรอนิกส์ เป็นหลัก

-   G.E Plastic เป็นหนึ่งในบริษัทชั้นนำของโลก ที่มีสินค้าและบริการหลากหลายโดยที่บริษัทฯ
    ทำหน้าที่เป็นหนึ่งในผู้จัดจำหน่ายสินค้าของ G.E
    ซึ่งสินค้าหลักที่ทำการจัดจำหน่ายก็เป็นสินค้าในกลุ่มของพลาสติกวิศวกรรม เช่น สินค้า PC,
    PPO และ PEI ซึ่งเป็นสินค้าที่ใช้เพื่อทำฝาครอบไฟหน้ารถยนต์ ชิ้นส่วนภายในห้องโดยสาร
    ฝาครอบโคมไฟถนน สวิทซ์ อุปกรณ์ในงานเครื่องใช้ไฟฟ้าหลายประเภท
    ซึ่งสินค้าเหล่านี้จะจำหน่ายไปยังอุตสาหกรรมยานยนต์, เครื่องใช้ไฟฟ้าและอิเล็กทรอนิกส์

-   Chisso Corporation เป็นบริษัทญี่ปุ่นซึ่งชำนาญในการผลิตพลาสติกเสริมแรง
    และพลาสติกที่มีการผสมสารหน่วงการติดไฟ พลาสติกผสมใน Polypropylene (PP)
    และสินค้าที่ใช้ทำความสะอาดภายในเครื่องจักรที่ใช้ในการผลิตเมื่อต้องการเปลี่ยนสีหรือชนิดของ
    Polymer ตัวอย่างสินค้า Chisso ที่บริษัทจัดจำหน่าย เช่น Z Clean
    ซึ่งเป็นสารทำความสะอาดในกระบอกหลอม (EXTRUDER) ของเครื่องแปรรูปพลาสติก

-   Exxon Mobil เป็นผู้ผลิตปิโตรเลียมและปิโตรเคมีที่ใหญ่ที่สุดในโลก สินค้าของ Exxon
    Mobil ที่ SBU นี้ดูแล คือ EPDM และ BUTYL Rubber
    ซึ่งเป็นวัตถุดิบที่นำไปผลิตเป็นชิ้นงานยางที่ใช้ในอุตสาหกรรมก่อสร้าง ,ไฟฟ้า และ ยานยนต์
    สำหรับสินค้า EPDM บริษัทจะรับผิดชอบทำการตลาดลูกค้าในประเทศไทยทั้งหมด
    แต่ในกรณีของสินค้า Butyl Rubber บริษัทฯ จะรับผิดชอบทำตลาดลูกค้ารายเล็ก และกลาง
    ส่วนลูกค้ารายใหญ่ ทาง Exxon Mobil จะเป็นผู้ดูแลเอง โดยสินค้า 2 ชนิดนี้ Exxon
    Mobil เป็นผู้ผลิตที่มีกำลังการผลิตใหญ่ที่สุดในโลก
    สินค้านี้จะจัดจำหน่ายไปยังโรงงานแปรรูปยางสังเคราะห์ บริษัทฯ คาดว่าธุรกิจนี้ของ Exxon
    Mobil เป็นธุรกิจใหม่ที่มีอนาคตและการเติบโตสูง โดยบริษัทฯ เริ่มทำธุรกิจนี้กับ Exxon
    Mobil ตั้งแต่ปลายปี 2547 เป็นต้นมา

    1.  หน่วยธุรกิจย่อยที่ 2 (SBU 2.2) Thermo Plastic Rubber และ Transparency
        material

  สินค้าในหน่วยธุรกิจนี้แบ่งออกเป็น 2 กลุ่มหลัก คือ กลุ่มพลาสติกกึ่งยาง หรือ Thermo plastic
  / Elastomer กับกลุ่มที่เป็นพลาสติกใสซึ่งจำหน่ายไปยังอุตสาหกรรมบรรจุภัณฑ์
  โดยเฉพาะเครื่องสำอางและผลิตภัณฑ์ดูแลความงาม

-   สินค้ากลุ่มพลาสติกกึ่งยาง บริษัทฯ มีซัพพลายเออร์หลักคือ บริษัท Exxon Mobil ผลิตภัณฑ์ของ
    Exxon ที่บริษัทฯ จัดจำหน่าย คือ พลาสติกที่มีคุณสมบัติเหมือนยางสังเคราะห์ มีคุณสมบัติที่ดีคือ
    ทนสารเคมี ทนความร้อนได้ดี ซึ่งสามารถทำการขึ้นรูปได้เหมือนพลาสติกทั่วไป
    โดยนิยมนำไปใช้ในอุตสาหกรรมยานยนต์ เครื่องใช้ไฟฟ้า และสินค้าอุปโภค เช่น
    ยางกันฝุ่นสำหรับรถยนต์ ด้ามจับแปรงสีฟัน เป็นต้น นอกจากนี้ บริษัทฯ
    ยังเป็นตัวแทนจัดจำหน่ายสินค้าของ Exxon Mobil อีกแผนกหนึ่ง คือ Metalocene PE และ
    PP โดยมีชื่อทางการค้าว่า EXACT และ VISTAMAXX ตามลำดับ
    ซึ่งนำมาใช้ปรับปรุงคุณสมบัติของ Polymer ต่าง ๆ ให้มีความอ่อนนุ่ม เหนียว
    ทนความเย็นดีขึ้น จนถึงการนำไปทดแทน PVC SOFT
    ซึ่งมีข้อจำกัดในการใช้งานสำหรับสินค้าส่งออกบางประเภทที่ระบุเป็น NON-PVC

  ในส่วน VISTAMAXX เป็นพลาสติกที่ Exxon Mobil ใช้คำว่า “New to the World”
  ซึ่งตัวแทนจำหน่ายจะต้องทำการสร้างความต้องการขึ้นเองในประเทศ แต่บริษัทฯ
  คาดว่าจะไม่เป็นปัญหาในการสร้างตลาดแต่อย่างใด เนื่องจากบริษัทฯ
  ได้ประสบความสำเร็จในการพัฒนาสินค้า EXACT มาแล้วด้วยแนวทางเดียวกัน

-   สินค้ากลุ่มพลาสติกใส (Transparent Plastic) บริษัทฯ
    เป็นตัวแทนจำหน่ายของผลิตภัณฑ์จากบริษัท Eastman Chemical ซึ่งเดิมเป็นส่วนหนึ่งของ
    Eastman Kodak โดยสินค้ามี 2 กลุ่มหลัก คือ Copolyester และ Cellulose Polymer
    โดย Copolyester นิยมใช้ในอุตสาหกรรมบรรจุภัณฑ์ เครื่องสำอาง
    ที่เน้นความใสและรูปลักษณ์ของบรรจุภัณฑ์เป็นพลาสติกที่ได้รับการยอมรับว่าเป็นมิตรกับสิ่งแวดล้อม
    นอกจากนี้ยังสามารถนำไปใช้ในอุตสาหกรรมเครื่องเขียน เครื่องมือช่าง ในขณะที่
    Cellulose Polymer เป็นพลาสติกที่ผลิตมาจากเยื่อไม้ธรรมชาติ
    ผู้ผลิตจึงจำเป็นต้องมีแหล่งวัตถุดิบที่สม่ำเสมอ ในปัจจุบัน ตลาดนี้มีผู้เล่นน้อยรายโดย Eastman
    เป็นผู้เล่นรายหลักในตลาดโลก

  นอกจากนี้ยังมี Supplier หลัก ๆ อีก 2 ราย คือ Dow Chemical
  ในส่วนที่ควบรวมเอาสินค้าพลาสติก Polyethylene ของ Union Carbide เข้ามา
  ซึ่งจะมุ่งเน้นในอุตสาหกรรม Cosmetic Packaging และบริษัท Cabot Plastics ในธุรกิจ
  Conductive Polymer ซึ่งเป็นสินค้าเฉพาะในอุตสาหกรรมอิเล็กทรอนิกส์ ซึ่งมีกลุ่มลูกค้าเฉพาะ
  มีขนาดของธุรกิจไม่ใหญ่มากนัก
  แต่ผู้ที่อยู่ในธุรกิจนี้จะต้องมีความรู้ความเข้าใจเฉพาะสาขานี้อย่างลึกซึ้ง
  ซึ่งคู่แข่งในธุรกิจนี้ก็มีไม่มากเช่นกัน

1.  หน่วยธุรกิจย่อยที่ 3 (SBU 2.3) Styrenic Plastic

  หน่วยธุรกิจนี้ดูแลสินค้าหลากหลายเกือบครบทุกชนิดที่มีจำหน่ายในอุตสาหกรรม Styrenic
  Plastic ซึ่งได้แก่ GPPS, HIPS, SAN, ABS, SBS, SMMA, PMMA, PC และ PC/
  ABSโดยพลาสติกแต่ละชนิดจะมีการใช้งานแตกต่างกันไป ตัวอย่างเช่น งานบรรจุภัณฑ์
  ส่วนตกแต่งเสื้อผ้า (ไม้แขวนเสื้อ) ของเล่น ส่วนประกอบรถยนต์ และ ชิ้นส่วนคอมพิวเตอร์
  โดยซัพพลายเออร์ที่บริษัทฯ เป็นตัวแทนจำหน่ายได้แก่

-   Siam Polystyrere (บริษัท ร่วมทุนระหว่าง บมจ.ปูนซิเมนต์ไทย และ Dow Chemical
    ผู้ผลิต Polystyrene รายใหญ่ที่สุดในโลก และมีฐานการผลิตในประเทศไทยครบวงจร)

-   Chi Mei Corporation ผู้ผลิต ABS รายใหญ่ที่สุดในโลก, ใหญ่อันดับ 2 ของการผลิต SBR
    ของโลก และอันดับ 3 สำหรับการผลิต Acrylic Polymer
    ในปัจจุบันยังได้ขยายการผลิตไปสู่ Polycarbonate (PC) ซึ่งใช้ในงานผลิตแผ่น CD, VCD,
    Electronics parts, ขวดนม และอื่น ๆ นอกจากนี้ยังได้เพิ่มสินค้าใหม่ ๆ อยู่ตลอดเวลา
    เช่น ในปี 2546 ผลิตPC และ PC/ ABS ที่หลากหลายเกรดมากขึ้น SBS
    ที่ใช้ในอุตสาหกรรมบรรจุภัณฑ์ และในปี 2547 ผลิต SMMA
    ที่นำมาใช้ในอุตสาหกรรมพลาสติกทั่วไป

-   Denka ผู้ผลิต High Molecular Weight Polystyrene และ SBS ในประเทศญี่ปุ่น
    ซึ่งปัจจุบันได้ขยายกำลังการผลิต High Molecular Weight Polystyrene และ SBS
    มาที่ประเทศสิงคโปร์โดยเริ่มการผลิตเมื่อปลายปี 2549

-   Nova Chemical หนึ่งในผู้ผลิต SMMA รายแรก ๆ
    ของโลกซึ่งเป็นผู้ผลิตในอุตสาหกรรมปิโตรเคมีรายใหญ่ที่สุดในประเทศแคนาดา
    ปัจจุบันได้ย้ายฐานการผลิตไปประเทศสหรัฐอเมริกาใช้ชื่อทางการค้าว่า “NAS” ปัจจุบันบริษัทฯ
    นำเข้าสินค้าจาก Nova Chemical มาจำหน่ายในประเทศไทย
    โดยเป็นสินค้าที่สามารถนำไปใช้ได้ในหลายกลุ่ม เช่น เครื่องใช้ไฟฟ้า, อุตสาหกรรมส่งออก,
    เครื่องแต่งกาย และเครื่องใช้ในครัวเรือนต่างๆ เป็นต้น

3.  หน่วยธุรกิจ Specialty Chemical

  หน่วยธุรกิจ Specialty Chemical จะดูแลสินค้าประเภทสารเติมแต่ง กาวและดูแลสินค้าอื่น ๆ
  ในตลาดอุตสาหกรรมปิโตรเคมี หน่วยธุรกิจ Specialty Chemical
  สามารถแบ่งหน่วยธุรกิจออกเป็น 2 หน่วยธุรกิจย่อย ได้แก่

1.  หน่วยธุรกิจย่อยที่ 1 (SBU 3.1) สารเติมแต่ง และกาว (Additive & Adhesive)

  หน่วยธุรกิจนี้ แบ่งสินค้าออกเป็น 2 กลุ่มหลัก คือ

-   Additive (สินค้าสารเติมแต่ง) ซึ่งซัพพลายเออร์ที่บริษัทฯ เป็นตัวแทนจัดจำหน่ายหลัก คือ
    สินค้าจากบริษัท Ciba Specialty Chemical สินค้าประเภทสารเติมแต่งนี้
    สามารถจำหน่ายให้กับสายการผลิตของบริษัทในอุตสาหกรรมปิโตรเคมี ได้ตั้งแต่
    ผู้ผลิตเม็ดพลาสติก (เรซิ่น) ผู้ผลิตแม่สีที่เรียกกันว่า Masterbatch และ Compounder
    ไปถึง ผู้แปรรูป
    โดยสารเติมแต่งนี้จะใช้ร่วมกับวัตถุดิบของอุตสาหกรรมปิโตรเคมีเพื่อให้สินค้านั้น ๆ
    มีลักษณะพิเศษตามที่ต้องการ เช่น ใช้เพื่อปกป้องสี ใช้เพื่อให้มีความยืดหยุ่นเป็นพิเศษ
    เพื่อให้มีอายุการใช้งานนานขึ้นเมื่อใช้กลางแจ้ง ตัวอย่างสินค้าของทาง Ciba ได้แก่
    สารต่อต้านการเกิด Oxidation, สารปกป้องรังสี UV, สารป้องกันเชื้อราและแบคทีเรีย
    เป็นต้น โดยในการทำการตลาดสินค้าในกลุ่มนี้ บริษัทฯ
    ไม่ได้ทำหน้าที่แต่เป็นผู้กระจายสินค้าเท่านั้น
    แต่ยังทำหน้าที่ทุกขั้นตอนของการพัฒนาตลาดตั้งแต่ให้ข้อมูลแนะนำ ร่วมทดลอง
    จนสามารถสร้างความต้องการของสินค้าชนิดดังกล่าวขึ้นได้ ซึ่งทางบริษัทฯ
    ได้ร่วมมือกับซัพพลายเออร์อย่างใกล้ชิดในการให้บริการนี้

-   สินค้าชนิดที่สองในหน่วยธุรกิจนี้ คือ Adhesive (กาว) ซึ่งเป็นสารที่ใช้ผลิตกาวร้อน (Hot
    Melt Adhesive) ที่ช่วยการยึดติดของงานโดยทำให้กาวละลายด้วยความร้อนแล้วทา
    หรือราดลงบนพื้นผิวที่ต้องการจะยึดติดให้อยู่ในลักษณะที่ต้องการ
    บริษัทผู้ผลิตที่เป็นซัพพลายเออร์หลักของบริษัทฯ คือ Exxon Mobil (AIB)
    ซึ่งเป็นผู้ผลิตหลักของวัตถุดิบสำหรับกาว Hot melt ที่ใช้ในงานประเภท Book Binder ,
    Pressure Sensitive (PSP) หรือเทปกาว รวมถึง สีทาถนน ซึ่ง Exxon Mobil
    เป็นผู้ผลิตรายใหญ่ที่สุดในโลกทั้ง Petroleum Resin และ EVA Hot melt โดยที่บริษัทฯ
    เป็นตัวแทนจำหน่ายผลิตภัณฑ์ของ บริษัท Exxon Mobil ในตลาดนี้แต่เพียงผู้เดียว

    1.  หน่วยธุรกิจย่อยที่ 2 (SBU 3.2) ตลาดอุตสาหกรรมปิโตรเคมีและ Intermediate

  หน่วยธุรกิจนี้จะต่างจากหน่วยธุรกิจย่อยอื่น
  โดยหน่วยธุรกิจนี้จะกำหนดขอบเขตของตลาดแล้วจึงพิจารณาสินค้าที่มีศักยภาพ
  ต่างจากหน่วยธุรกิจอื่นที่พิจารณาตัวสินค้าเป็นหลัก โดยหน่วยธุรกิจนี้แบ่งตลาดเป็น 2 ส่วน คือ
  อุตสาหกรรมปิโตรเคมี ซึ่งครอบคลุมตั้งแต่โรงกลั่นน้ำมัน Cracker ผู้ผลิตเม็ดพลาสติก (เรซิ่น)
  โดยบริษัทฯ
  จะจัดหาสินค้าให้กับบริษัทในกลุ่มอุตสาหกรรมปิโตรเคมีนี้ตั้งแต่บริษัทที่อยู่ต้นน้ำจนถึงบริษัทที่อยู่ปลายน้ำ
  ตลาดสินค้าอีกส่วนหนึ่ง คือ ตลาด Intermediate ได้แก่ บริษัทที่นำ เม็ดพลาสติก (Resin)
  มาปรับปรุง เปลี่ยนแปลงเพื่อนำไปใช้ผลิตต่อ ได้แก่ Masterbatch producer ,
  Compounder โดยสินค้าในกลุ่มนี้ได้แก่

-   Specialty Chemical ของ Chevron Phillips ผู้ผลิตรายใหญ่ของโลก

-   Fiber Glass ของ Owens Corning ผู้ผลิตใยแก้วรายใหญ่ที่สุดในโลก
    มีฐานการผลิตในสหรัฐและเกาหลีใต้ ซึ่งใช้ในการเพิ่มคุณสมบัติของ Polymer
    ให้มีความแข็งแรงทนความร้อนดีขึ้น

-   Rio Tinto Mineral เหมือง Talcum และ Zinc borate ที่ใหญ่ที่สุดในโลก
    ซึ่งใช้ในอุตสาหกรรมยางและ Plastic
    ทำหน้าที่ปรับปรุงคุณภาพและใช้เป็นสารเติมแต่งในการแปรรูปพลาสติก

  นอกจากนี้ หน่วยธุรกิจนี้ยังดูแลสินค้าอื่น ๆ อีกด้วย เช่น ENGELHARD Catalyst, Butadiene
  Rubber, Carbon Black Masterbatch, Nanoclay
  ซึ่งการทำธุรกิจสำหรับสินค้าในกลุ่มนี้ยังเป็นผลให้เกิดความเข้าใจในภาพรวมและความสัมพันธ์ในอุตสาหกรรมปิโตรเคมี
  ได้ลึกซึ้งขึ้น

  ตารางแสดงตัวอย่างรายชื่อผลิตภัณฑ์และลักษณะการนำไปใช้งาน

+---------+---------------------------+-------------------------------+
| อักษรย่อ  | คำเต็ม                     | ตัวอย่างลักษณะการนำไปใช้งาน       |
+=========+===========================+===============================+
| PP      | POLYPROPYLENE             | ถุงใส ถุงกระสอบ                 |
|         |                           | เครื่องใช้ในครัวเรือน เครื่องใช้ไฟฟ้า  |
+---------+---------------------------+-------------------------------+
| PE      | POLYETHYLENE              |                               |
+---------+---------------------------+-------------------------------+
| HDPE    | HIGH DENSITY POLYETHYLENE | เชือก แหอวน ขวดบรรจุภัณฑ์ Pallet  |
|         |                           | ถุงจับจ่าย ถุงขยะ                 |
+---------+---------------------------+-------------------------------+
| LLDPE   | LINEAR LOW DENSITY        | บรรจุภัณฑ์ชนิดอ่อน เช่น ถุงอุตสาหกรรม |
|         | POLYETHYLENE              | เครื่องใช้ในครัวเรือน              |
+---------+---------------------------+-------------------------------+
| LDPE    | LOW DENSITY POLYETHYLENE  | บรรจุภัณฑ์ชนิดอ่อน เช่น             |
|         |                           | บรรจุภัณฑ์อาหาร ถุงซิป             |
+---------+---------------------------+-------------------------------+
| PVC     | POLYVINYL CHLORIDE        | ขวดแชมพู รองเท้า หนังเทียม        |
+---------+---------------------------+-------------------------------+
| PET     | POLYETHYLENE TEREPTHALATE | ขวดน้ำดื่ม บรรจุภัณฑ์เครื่องสำอาง     |
|         |                           | บรรจุภัณฑ์แบบแผ่น                 |
+---------+---------------------------+-------------------------------+
| TEEE    | THERMOPLASTIC POLYETHER   | ชิ้นส่วนรองเท้ากีฬา ชิ้นส่วนเครื่องกล   |
|         | ESTER ELASTOMER           |                               |
+---------+---------------------------+-------------------------------+
| THERMX  | POLYCYCLOHEXAMETHYLENE    | ชิ้นส่วนอิเล็กทรอนิกส์               |
| PCT     | TEREPTHALATE              |                               |
+---------+---------------------------+-------------------------------+
| EPDM    | ETHYLENE PROPYLENE DIENE  | ชิ้นส่วนยานยนต์                   |
|         | MONOMER                   |                               |
+---------+---------------------------+-------------------------------+
| BUTYL   | BUTYL RUBBER              | ชิ้นส่วนยานยนต์                   |
+---------+---------------------------+-------------------------------+
| GPPS    | GENERAL PURPOSE           | เครื่องใช้ในครัวเรือน              |
|         | POLYSTYRENE               | บรรจุภัณฑ์ใช้แล้วทิ้ง                |
+---------+---------------------------+-------------------------------+
| HIPS    | HIGH IMPACT POLYSTYRENE   | เครื่องใช้ไฟฟ้า                   |
+---------+---------------------------+-------------------------------+
| SAN     | STYRENE ACRYLONITRILE     | บรรจุภัณฑ์ เครื่องสำอาง ไฟแช็ค      |
+---------+---------------------------+-------------------------------+
| ABS     | ACRYLONITRILE BUTADIENE   | ชิ้นส่วนยานยนต์ เครื่องใช้ไฟฟ้า       |
|         | STYRENE                   | อิเล็กทรอนิกส์ ของเล่นเด็ก          |
+---------+---------------------------+-------------------------------+
| SBS     | STYRENE BUTADIENE STYRENE | ไม้แขวนเสื้อ แก้วกาแฟชนิดใส        |
+---------+---------------------------+-------------------------------+
| SMMA    | STYRENE                   | เครื่องครัว รองเท้าแฟชั่น           |
|         | METHYLMATHACRYLATE        |                               |
+---------+---------------------------+-------------------------------+
|         | ACRYLIC POLYMER           | ไฟท้ายรถยนต์ เครื่องใช้ไฟฟ้า        |
+---------+---------------------------+-------------------------------+
|         | HIGH MOLECULAR WEIGHT     | เครื่องครัว                      |
|         | POLYSTYRENE               |                               |
+---------+---------------------------+-------------------------------+

  โครงสร้างบริษัทฯ และบริษัทในเครือ ณ วันที่ 31 ธันวาคม 2549

  บริษัทฯ ไม่มีบริษัทย่อยและบริษัทร่วม

1.  ภาวะของอุตสาหกรรมและการแข่งขัน

    1.  ภาพรวมอุตสาหกรรม

  เนื่องจากบริษัท โกลบอล คอนเน็คชั่นส์ จำกัด (มหาชน)
  เป็นบริษัทตัวแทนจำหน่ายวัตถุดิบของผู้ผลิตในอุตสาหกรรมพลาสติกและปิโตรเคมีเป็นหลัก ดังนั้น
  ยอดขายของบริษัทฯ จะมีความเกี่ยวโยงกับอุตสาหกรรมพลาสติกและปิโตรเคมีโดยตรง
  ข้อมูลจากสำนักงานเศรษฐกิจอุตสาหกรรม ได้สรุปภาวะอุตสาหกรรมพลาสติก และปิโตรเคมี ดังนี้

  อุตสาหกรรมผลิตภัณฑ์พลาสติก

ภาพรวมอุตสาหกรรม

อุตสาหกรรมผลิตภัณฑ์พลาสติกเป็นอุตสาหกรรมหนึ่งที่สำคัญยิ่งต่อเศรษฐกิจไทย
เนื่องจากเป็นอุตสาหกรรมสร้างมูลค่าเพิ่มให้ระบบเศรษฐกิจของประเทศปีละหลายหมื่นล้านบาท
อีกทั้งยังเกี่ยวข้องกับ ผู้ประกอบการจำนวนมาก ซึ่งส่วนใหญ่เป็นธุรกิจขนาดกลางและย่อม
นอกจากนี้พลาสติกยังเป็นอุตสาหกรรมเชื่อมต่อระหว่างอุตสาหกรรมปิโตรเคมี
ที่ป้อนวัตถุดิบให้การผลิตเม็ดพลาสติก ซึ่งผลิตต่อเป็นผลิตภัณฑ์พลาสติกรูปแบบต่างๆ
กับอุตสาหกรรมต่อเนื่องนานาประเภท อาทิ อุตสาหกรรมยานยนต์และชิ้นส่วน
เครื่องใช้ไฟฟ้าและอิเล็กทรอนิกส์ เครื่องแต่งกาย รองเท้า วัสดุก่อสร้าง เฟอร์นิเจอร์
เครื่องใช้สำนักงาน เครื่องเขียน ของเล่น เครื่องกีฬา บรรจุภัณฑ์ อาหารแปรรูป ฯลฯ
ที่ต้องใช้ผลิตภัณฑ์พลาสติกเป็นวัตถุดิบ กึ่งสำเร็จรูปหรือเป็นส่วนประกอบการผลิต
แต่อย่างไรก็ดีในช่วงปี 2549
ที่ผ่านมาผู้ประกอบการในอุตสาหกรรมผลิตภัณฑ์พลาสติกกลับประสบปัญหาต่างๆ อย่างต่อเนื่อง
เริ่มตั้งแต่ ราคาน้ำมันในตลาดโลกมีแนวโน้มและราคาที่สูงขึ้นตลอดปี 2549
ทำให้ต้นทุนการผลิตของภาคอุตสาหกรรมต่างๆ ได้รับผลกระทบอย่างต่อเนื่อง
ซึ่งราคาเม็ดพลาสติกที่เพิ่มสูงขึ้นเป็นประวัติการณ์เมื่อเทียบกับปีอื่นๆ ที่ผ่านมา ประกอบกับคู่แข่ง เช่น
จีน และเวียดนาม ได้พัฒนาอุตสาหกรรมนี้อย่างต่อเนื่อง
ทำให้ความสามารถในการแข่งขันของผู้ประกอบการในภาคอุตสาหกรรมผลิตภัณฑ์พลาสติกลดลงเป็นอย่างมาก

ผลิตภัณฑ์พลาสติก

ผลิตภัณฑ์พลาสติกที่ผลิตในประเทศไทย ที่สำคัญได้แก่ ถุงและกระสอบพลาสติก แผ่นฟิลม์ ฟอยล์
เป็นต้น ผลผลิตร้อยละ 70 จำหน่ายในประเทศ ที่เหลือส่งออก โรงงานส่วนใหญ่มีขนาดเล็ก
และมีเพียงร้อยละ 10 ที่เป็นโรงงานขนาดใหญ่ พลาสติกสามารถแบ่งออกได้เป็น 2 กลุ่มใหญ่ๆ
ได้แก่

1.  เทอร์โมพลาสติก หรือ พลาสติกชนิดหลอมใหม่ได้ด้วยความร้อนและเมื่อเย็นลงจะแข็งตัว
    สามารถนำกลับมาใช้ใหม่ได้หลายครั้ง เช่น โพลีเอทีลีน โพลีโพรพิลีน โพลีไวนิลคลอไรด์

2.  เทอร์โมเซตพลาสติก หรือ
    พลาสติกชนิดที่เมื่อผ่านกระบวนการแล้วจะไม่สามารถนำกลับมาหลอมใหม่ได้ เช่น Phenolics
    , Polyesters , Urea , Melamene เป็นต้น

อุตสาหกรรมที่ใช้พลาสติกเป็นวัตถุดิบในการผลิตได้แก่ บรรจุภัณฑ์ สิ่งทอ รองเท้า วัสดุก่อสร้าง
ชิ้นส่วนเครื่องใช้ไฟฟ้าและอิเล็กทรอนิกส์ ชิ้นส่วนยานยนต์ เป็นต้น
โครงสร้างต้นทุนการผลิตในอุตสาหกรรมผลิตภัณฑ์พลาสติกประกอบด้วยวัตถุดิบ(เม็ดพลาสติก)ร้อยละ
70 แรงงานร้อยละ 10 – 15 พลังงานร้อยละ 8 ที่เหลือเป็นค่าใช้จ่ายอื่นๆ ร้อยละ 7-12

การตลาด

การส่งออก

ปี 2549 ผลิตภัณฑ์พลาสติกมีมูลค่าการส่งออกประมาณ 1,957.8 ล้านเหรียญสหรัฐฯ โดยเพิ่มขึ้น
ร้อยละ 5.32 เมื่อเทียบกับปีที่ผ่านมา ตลาดส่งออกที่สำคัญ ได้แก่ ฮ่องกง จีน ญี่ปุ่น สหรัฐอเมริกา
กลุ่มประเทศในอาเชียน ไต้หวัน อินเดีย และออสเตรเลีย ผลิตภัณฑ์หลักที่มีมูลค่าส่งออกสูงสุด 3
ลำดับแรกได้แก่ แผ่นฟิล์ม ฟอยล์ และแถบ ถุงและกระสอบพลาสติก
และเครื่องใช้บนโต๊ะอาหารพลาสติก ซึ่งมีสัดส่วนร้อยละ 28.18 26.78 และ 5.05
เมื่อเทียบกับยอดรวมการส่งออกผลิตภัณฑ์ในหมวดนี้
คาดว่าผลิตภัณฑ์หลักที่จะมีอัตราการส่งออกเพิ่มขึ้นมากได้แก่ หลอดและท่อพลาสติก และ
เครื่องใช้บนโต๊ะอาหารพลาสติก โดยคาดว่าจะมีอัตราการส่งออกเพิ่มขึ้นร้อยละ 20.48 และ
17.74 ตามลำดับ

+------------------------+-----+-----+-----+-----+-----+-----+-----+
|                        | มูลค |     |     |     |     | เปล |     |
|                        | ่าส่ง |     |     |     |     | ี่ยนแ |     |
|                        | ออก |     |     |     |     | ปลง |     |
|                        | (ล้า |     |     |     |     |     |     |
|                        | นเห |     |     |     |     |     |     |
|                        | รียญ |     |     |     |     |     |     |
|                        | สหร |     |     |     |     |     |     |
|                        | ัฐฯ) |     |     |     |     |     |     |
+------------------------+-----+-----+-----+-----+-----+-----+-----+
| ประเภทผลิตภัณฑ์           | 2   | 2   | 25  | 2   | 2   | 2   | 2   |
|                        | 547 | 548 | 49^ | 548 | 549 | 548 | 549 |
|                        |     |     | (e) | (ม  | (ม  | เ   | เ   |
|                        |     |     |     | .ค. | .ค. | ทียบ | ทียบ |
|                        |     |     |     | -ต. | -ต. | กับ2 | กับ2 |
|                        |     |     |     | ค.) | ค.) | 547 | 548 |
|                        |     |     |     |     |     | (   | (   |
|                        |     |     |     |     |     | ร้อย | ร้อย |
|                        |     |     |     |     |     | ละ) | ละ) |
+------------------------+-----+-----+-----+-----+-----+-----+-----+
| ถุงและกระสอบพลาสติก      | 37  | 51  | 52  | 43  | 44  | 39  | 0   |
|                        | 2.9 | 8.8 | 3.2 | 2.4 | 4.1 | .13 | .85 |
+------------------------+-----+-----+-----+-----+-----+-----+-----+
| แผ่นฟิล์ม ฟอยล์และแถบ      | 46  | 53  | 55  | 44  | 460 | 15  | 2   |
|                        | 6.1 | 6.7 | 1.7 | 7.9 |     | .15 | .79 |
+------------------------+-----+-----+-----+-----+-----+-----+-----+
| เครื่อ                   | 2   | 2   | 1   | 1   | 1   | -12 | -21 |
| งแต่งกายและของใช้ประกอบฯ | 5.8 | 2.6 | 7.8 | 9.4 | 5.2 | .40 | .24 |
+------------------------+-----+-----+-----+-----+-----+-----+-----+
| กล่องหีบที่ทำด้วยพลาสติก     | 2   | 3   | 3   | 2   | 2   | 17  | 1   |
|                        | 6.3 | 0.9 | 1.3 | 4.5 | 4.8 | .49 | .29 |
+------------------------+-----+-----+-----+-----+-----+-----+-----+
| เคร                    | 2   | 2   | 1   | 1   | 1   | 3   | -14 |
| ื่องใช้สำนักงานทำด้วยพลาสติก | 1.8 | 2.6 | 9.4 | 8.8 | 6.6 | .67 | .16 |
+------------------------+-----+-----+-----+-----+-----+-----+-----+
| หลอดและท่อพลาสติก        | 3   | 4   | 5   | 3   | 3   | 26  | 20  |
|                        | 2.7 | 1.5 | 0.0 | 2.8 | 8.6 | .91 | .48 |
+------------------------+-----+-----+-----+-----+-----+-----+-----+
| พลาสติกปูพื้นและผนัง        | 4   | 5   | 5   | 4   | 4   | 26  | 10  |
|                        | 0.1 | 0.6 | 5.7 | 2.3 | 6.2 | .18 | .08 |
+------------------------+-----+-----+-----+-----+-----+-----+-----+
| เ                      | 6   | 84  | 9   | 7   | 8   | 21  | 17  |
| ครื่องใช้บนโต๊ะอาหารพลาสติก | 8.9 |     | 8.9 | 0.2 | 3.5 | .92 | .74 |
+------------------------+-----+-----+-----+-----+-----+-----+-----+
| ผลิตภัณฑ์พลาสติกอื่นๆ        | 49  | 55  | 60  | 45  | 50  | 11  | 10  |
|                        | 3.2 | 1.1 | 9.8 | 9.4 | 8.6 | .74 | .65 |
+------------------------+-----+-----+-----+-----+-----+-----+-----+
| รวมทั้งสิ้น                | 154 | 1   | 1   | 1   | 1   | 20  | 5   |
|                        | 7.8 | ,85 | ,95 | ,54 | ,63 | .09 | .32 |
|                        |     | 8.8 | 7.8 | 7.7 | 7.6 |     |     |
+------------------------+-----+-----+-----+-----+-----+-----+-----+

ที่มา : ศูนย์เทคโนโลยีสารสนเทศและการสื่อสาร กระทรวงพาณิชย์
โดยความร่วมมือของกรมศุลกากร

2549^(e) : ตัวเลขประมาณการปี 2549

 

การนำเข้า

ในปี 2549 ผลิตภัณฑ์พลาสติกมีมูลค่าการนำเข้าประมาณ 2,264.6 ล้านเหรียญสหรัฐฯ
เพิ่มขึ้นร้อยละ 10.67 เมื่อเทียบกับปีก่อน โดยมีการนำเข้าแผ่นฟิล์ม
ฟอยล์และแถบพลาสติกเพิ่มขึ้นร้อยละ 4.53 เมื่อเทียบกับปีก่อน
ส่วนหลอดและท่อพลาสติกมีการนำเข้าเพิ่มขึ้นร้อยละ 13.80 เมื่อเทียบกับปีก่อน แหล่งนำเข้าที่สำคัญ
ได้แก่ ญี่ปุ่น จีน สหรัฐอเมริกา เยอรมนี เกาหลีใต้ และกลุ่มอาเซียน
สำหรับผลิตภัณฑ์หลักที่มีมูลค่านำเข้าสูงสุด คือ แผ่นฟิล์ม ฟอยล์และแถบพลาสติก
โดยมีสัดส่วนนำเข้าร้อยละ 34.27 ของการนำเข้าผลิตภัณฑ์ทำจากพลาสติก

+------------------------+-----+-----+-----+-----+-----+-----+-----+
|                        | มูลค |     |     |     |     | เปล |     |
|                        | ่าส่ง |     |     |     |     | ี่ยนแ |     |
|                        | ออก |     |     |     |     | ปลง |     |
|                        | (ล้า |     |     |     |     |     |     |
|                        | นเห |     |     |     |     |     |     |
|                        | รียญ |     |     |     |     |     |     |
|                        | สหร |     |     |     |     |     |     |
|                        | ัฐฯ) |     |     |     |     |     |     |
+------------------------+-----+-----+-----+-----+-----+-----+-----+
| ประเภทผลิตภัณฑ์           | 2   | 2   | 25  | 2   | 2   | 2   | 2   |
|                        | 547 | 548 | 49^ | 548 | 549 | 548 | 549 |
|                        |     |     | (e) | (ม  | (ม  | เ   | เ   |
|                        |     |     |     | .ค. | .ค. | ทียบ | ทียบ |
|                        |     |     |     | -ต. | -ต. | กับ2 | กับ2 |
|                        |     |     |     | ค.) | ค.) | 547 | 548 |
|                        |     |     |     |     |     | (   |     |
|                        |     |     |     |     |     | ร้อย | (   |
|                        |     |     |     |     |     | ละ) | ร้อย |
|                        |     |     |     |     |     |     | ละ) |
+------------------------+-----+-----+-----+-----+-----+-----+-----+
| หลอดและท่อพลาสติก        | 8   | 7   | 9   | 6   | 7   | -0  | 13  |
|                        | 0.5 | 9.7 | 0.7 | 7.2 | 5.4 | .99 | .80 |
+------------------------+-----+-----+-----+-----+-----+-----+-----+
| แผ่นฟิล์ม                 | 66  | 74  | 77  | 61  | 64  | 10  | 4   |
| ฟอยล์และแถบพลาสติก       | 8.9 | 2.4 | 6.0 | 8.7 | 8.3 | .99 | .53 |
+------------------------+-----+-----+-----+-----+-----+-----+-----+
| ผลิตภัณฑ์พลาสติกอื่นๆ        | 1   | 1   | 139 | 1   | 1   | 4   | 14  |
|                        | ,17 | ,22 | 7.9 | ,01 | ,14 | .26 | .21 |
|                        | 4.0 | 4.0 |     | 3.0 | 4.9 |     |     |
+------------------------+-----+-----+-----+-----+-----+-----+-----+
| รวมทั้งสิ้น                | 1   | 2   | 2   | 1   | 1   | 6   | 10  |
|                        | ,92 | ,04 | ,26 | ,69 | ,86 | .38 | .68 |
|                        | 3.4 | 6.1 | 4.6 | 8.9 | 8.6 |     |     |
+------------------------+-----+-----+-----+-----+-----+-----+-----+

ที่มา : ศูนย์เทคโนโลยีสารสนเทศและการสื่อสาร กระทรวงพาณิชย์
โดยความร่วมมือของกรมศุลกากร

2549^(e) : ตัวเลขประมาณการปี 2549

แนวโน้ม

จากการที่ราคาน้ำมันในตลาดโลกมีแนวโน้มและราคาที่สูงขึ้นตลอดปี 2549
ทำให้ต้นทุนการผลิตของภาคอุตสาหกรรมต่างๆ ได้รับผลกระทบอย่างต่อเนื่อง
รวมทั้งราคาเม็ดพลาสติกที่ได้เพิ่มสูงขึ้นเป็นพิเศษเมื่อเทียบกับปีต่างๆ ที่ผ่านมา
ทำให้ผู้ประกอบการต้องพยายามลดต้นทุนในการผลิตรวมทั้งระมัดระวังการสต๊อกวัตถุดิบที่มีราคาผันผวนเพื่อให้สามารถแข่งขันได้
นอกจากนี้การเปิดเขตเสรีทางการค้ายังส่งผลให้เกิดการแข่งขันมากยิ่งขึ้นในขณะที่โครงสร้างอุตสาหกรรมพลาสติกของไทยยังอ่อนแออยู่
ในส่วนของการส่งออกยังคงมีปัจจัยภายนอกที่ส่งผลกระทบสูงต่อยอดการส่งออก เช่น มาตรการ
Anti-Dumping หรือ การตัดสิทธ์จีเอสพี

ค่าเงินบาทที่มีการแข็งค่าเพิ่มขึ้นในช่วงที่ผ่านมานับเป็นอีกปัจจัยหนึ่งที่ทำให้ผู้ประกอบการไทยสูญเสียความได้เปรียบด้านการแข่งขันเมื่อเปรียบเทียบกับคู่แข่งในภูมิภาคเอเชียด้วยกัน

นอกจากนี้ ปัจจัยอื่นๆ เช่น ราคาน้ำมัน ค่าระวาง
ยังคงส่งผลกระทบต่อภาคอุตสาหกรรมชนิดนี้อย่างต่อเนื่อง

ดังนั้นจึงควรมีการกำหนดนโยบายอย่างชัดเจน และมีการนำกลยุทธ์ต่างๆ
มาใช้เพื่อเป็นการบรรเทาผลกระทบในระยะสั้น เช่น การส่งเสริมการใช้วัตถุดิบในประเทศ หรือ
การพัฒนาช่องทางการขนส่งใหม่ๆ เพื่อลดระยะทาง ระยะเวลา และต้นทุนค่าขนส่ง
รวมทั้งจะต้องมีการผลิตเพื่อทดแทนการนำเข้าและมีการส่งเสริมการส่งออกให้มากยิ่งขึ้น
โดยพัฒนาการผลิตให้สามารถผลิตสินค้าที่มีมูลค่าเพิ่มสูงขึ้น และ เป็นที่ต้องการของตลาด

ที่ผ่านมาผู้ผลิตของไทยได้ทำการปรับปรุงกระบวนการจัดการให้มีประสิทธิภาพเพิ่มขึ้นโดยทำการแก้ปัญหาคอขวดในด้านการผลิตเพิ่มเติม
ส่งผลให้สามารถเพิ่มปริมาณการผลิตมากขึ้น

แนวโน้มการเจริญเติบโตของอุตสาหกรรมพลาสติกไทยในอนาคตจะขึ้นอยู่กับการปรับปรุงพัฒนาเทคโนโลยีใหม่ๆ
เพื่อเป็นการยกระดับผลิตภัณฑ์พลาสติกของไทย
ให้มีการสร้างมูลค่าเพิ่มและมีการพัฒนาอย่างครบวงจร
ตั้งแต่อุตสาหกรรมต้นน้ำไปถึงปลายน้ำตลอดจนด้านการตลาดและการรักษาสิ่งแวดล้อม

ดังนั้นการผลิตไบโอพลาสติกนับเป็นอีกธุรกิจทางเลือกหนึ่งที่น่าสนใจและควรให้การสนับสนุนเพราะสามารถตอบสนองอุปสงค์ในตลาดต่างประเทศที่ได้เริ่มรณรงค์ด้านสิ่งแวดล้อมแล้วอย่างต่อเนื่อง
เช่น อียูที่เริ่มมาตรการเก็บภาษีผู้ใช้ถุงพลาสติก รณรงค์ให้มีการรีไซเคิล
และการใช้ไบโอพลาสติกที่มีคุณสมบัติย่อยสลายเร็ว

  อุตสาหกรรมปิโตรเคมี

ภาวะอุตสาหกรรมปิโตรเคมีปี 2549

สถานการณ์ปี 2549 อุตสาหกรรมปิโตรเคมีอยู่ในช่วงที่มีความผันผวนอย่างมาก
ราคาผลิตภัณฑ์ปิโตรเคมีมีการปรับตัวสูงขึ้นอย่างมาก โดยเฉพาะในช่วงไตรมาสที่ 3 ของปี 2549
เมื่อเทียบกับช่วงต้นปี ทั้งนี้มีสาเหตุจากการปรับตัวสูงขึ้นของราคาน้ำมันดิบ
โดยเป็นผลมาจากปัจจัยทางการเมืองของประเทศผู้ผลิตเป็นสำคัญ
ไม่ว่าจะเป็นการทดลองนิวเคลียร์ของอิหร่าน การทดลองยิงขีปนาวุธในเกาหลีเหนือ
ภาวะสงครามในเลบานอน และความไม่สงบทางการเมืองของไนจีเรีย
หลายประเทศในภูมิภาคมีแผนขยายกำลังการผลิตของตน โดยมีการลงทุนในเอทิลีนแครกเกอร์ใหม่ๆ
ไม่ว่าจะเป็นไทย อิเดีย จีน โอมาน ฟิลิปปินส์ และอิหร่าน
โดยกำหนดเดินเครื่องเชิงพาณิชย์ตั้งแต่ปลายปี 2549 เป็นต้นไป

การตลาด คาดการณ์ว่ามูลค่าการนำเข้าปิโตรเคมีขั้นต้น ขั้นกลาง และขั้นปลาย ในปี 2549 มีมูลค่า
22,854.89 36,987.95 และ 61,105.23 ล้านบาท ตามลำดับ
โดยมูลค่าการนำเข้าปิโตรเคมีขั้นต้นขยายตัวเพิ่มขึ้นร้อยละ 135
ส่วนมูลค่าการนำเข้าปิโตรเคมีขั้นกลาง และขั้นปลายลดลงร้อยละ 22.56 และ 5.27 ตามลำดับ
เมื่อเทียบกับปีก่อน ทางด้านมูลค่าการส่งออกปิโตรเคมีขั้นต้น ขั้นกลาง และขั้นปลายในปี 2549
มีมูลค่า 27,694.41 41,729.94 และ 151,468.05 ล้านบาท ตามลำดับ
โดยมูลค่าการส่งออกปิโตรเคมีขั้นต้นลดลงร้อยละ 24.41
ส่วนปิโตรเคมีขั้นกลางและขั้นปลายขยายตัวเพิ่มขึ้นร้อยละ 92.46 และ 0.10 ตามลำดับ
เมื่อเทียบกับปีก่อน

+-------------+--------+--------+--------+--------+--------+--------+
| ไตรมาส/ปี    | ปิโตรเ  |        | ป      |        | ป      |        |
|             | คมีขั้นต้น |        | ิโตรเคม |        | ิโตรเคม |        |
|             |        |        | ีขั้นกลาง |        | ีขั้นปลาย |        |
|             | (ล     |        |        |        |        |        |
|             | ้านบาท) |        | (ล     |        | (ล     |        |
|             |        |        | ้านบาท) |        | ้านบาท) |        |
+-------------+--------+--------+--------+--------+--------+--------+
|             | นำเข้า  | ส่งออก  | นำเข้า  | ส่งออก  | นำเข้า  | ส่งออก  |
+-------------+--------+--------+--------+--------+--------+--------+
| Q1 / 2548   | 697.08 | 9,     | 12,    | 3,     | 13,    | 35,    |
|             |        | 688.96 | 900.85 | 819.45 | 851.11 | 473.78 |
+-------------+--------+--------+--------+--------+--------+--------+
| Q2 / 2548   | 2,     | 10,    | 12,    | 4,     | 15,    | 34,    |
|             | 205.68 | 041.70 | 406.34 | 462.40 | 807.69 | 514.89 |
+-------------+--------+--------+--------+--------+--------+--------+
| Q3 / 2548   | 2,     | 10,    | 11,    | 5,     | 19,    | 39,    |
|             | 756.47 | 515.73 | 238.68 | 778.46 | 391.27 | 724.61 |
+-------------+--------+--------+--------+--------+--------+--------+
| Q4 / 2548   | 4,     | 6,     | 11,    | 7,     | 15,    | 41,    |
|             | 064.92 | 392.98 | 220.28 | 621.24 | 460.49 | 601.79 |
+-------------+--------+--------+--------+--------+--------+--------+
| 2548        | 9,     | 36,    | 47,    | 21,    | 64,    | 151,   |
|             | 724.15 | 639.37 | 766.15 | 681.55 | 510.56 | 315.07 |
+-------------+--------+--------+--------+--------+--------+--------+
| Q1 / 2549   | 3,     | 6,     | 10,    | 7,     | 16,    | 37,    |
|             | 318.16 | 951.57 | 118.48 | 502.13 | 518.92 | 416.98 |
+-------------+--------+--------+--------+--------+--------+--------+
| Q2 / 2549   | 5,     | 8,     | 10,    | 11,    | 16,    | 38,    |
|             | 787.10 | 025.93 | 610.97 | 860.82 | 163.24 | 451.84 |
+-------------+--------+--------+--------+--------+--------+--------+
| Q3 / 2549   | 5,     | 6,     | 8,     | 14,    | 16,    | 40,    |
|             | 787.75 | 591.33 | 770.68 | 522.12 | 436.03 | 042.42 |
+-------------+--------+--------+--------+--------+--------+--------+
| Q4 / 2549*  | 7,     | 6,     | 7,     | 7,     | 11,    | 35,    |
|             | 961.88 | 125.58 | 487.82 | 844.87 | 987.04 | 556.85 |
+-------------+--------+--------+--------+--------+--------+--------+
| 2549*       | 22,    | 27,    | 36,    | 41,    | 61,    | 151,   |
|             | 854.89 | 694.41 | 987.95 | 729.94 | 105.23 | 468.05 |
+-------------+--------+--------+--------+--------+--------+--------+
| 25          | 135.03 | -24.41 | -22.56 | 92.46  | -5.27  | 0.10   |
| 49*/2548(%) |        |        |        |        |        |        |
+-------------+--------+--------+--------+--------+--------+--------+

ที่มา : ข้อมูลจากกรมศุลกากร หมายเหตุ : * ตัวเลขประมาณการ

แนวโน้มปี 2550

ภาวะอุตสาหกรรมปิโตรเคมีในปี 2550 คาดว่าจะเริ่มชะลอตัวลง
เนื่องจากความผันผวนของราคาน้ำมันในตลาดโลก
ซึ่งมีผลโดยตรงต่อราคาวัตถุดิบที่ใช้ผลิตผลิตภัณฑ์ปิโตรเคมี
อีกทั้งภาวะความต้องการผลิตภัณฑ์ปิโตรเคมีในตลาดโลกเริ่มชะลอลง
เนื่องจากแต่ละประเทศได้ลดการพึ่งพาการนำเข้าจากต่างประเทศ
โดยมีการขยายการลงทุนในอุตสาหกรรมปิโตรเคมีของตนและใช้วัตถุดิบภายในประเทศ
อีกทั้งยังมีการร่วมทุนระหว่างประเทศในการผลิตและใช้วัตถุดิบ
และมีข้อตกลงในการจัดสรรสัดส่วนวัตถุดิบที่ผลิตได้มาใช้ในการผลิตผลิตภัณฑ์ปิโตรเคมี
ดังนั้นเพื่อเป็นการเตรียมรับสถานการณ์ดังกล่าว จึงไม่ควรมองข้ามตลาดในประเทศ
โดยการพัฒนาและให้การส่งเสริม สนับสนุนผู้ผลิตผลิตภัณฑ์ปลายทาง
ซึ่งส่วนใหญ่จะเป็นผู้ผลิตขนาดกลางและขนาดเล็ก เพื่อเป็นแหล่งรองรับวัตถุดิบปิโตรเคมีที่ผลิตได้
ต่อไป

มาตรการทางภาษีและผลกระทบต่ออุตสาหกรรมปิโตรเคมี

จากข้อตกลงเขตการค้าเสรีอาเซียน (AFTA) ที่ลดภาษีระหว่างประเทศสมาชิกให้เหลือร้อยละ 0 -
5 ภายใน 10 ปี นับตั้งแต่ที่เข้าร่วมกลุ่ม โดยในปี 2546 เป็นปีที่ครบกำหนดดังกล่าวพอดี
ดังนั้นอัตราภาษีนำเข้าผลิตภัณฑ์ปิโตรเคมีในทุกขั้นจะถูกปรับให้อยู่ในอัตราร้อยละ 5
ซึ่งก็หมายถึงการแข่งขันกับผู้ผลิตในภูมิภาคที่จะรุนแรงขึ้น
มีการนำเข้าสินค้าปิโตรเคมีจากประเทศในกลุ่มมากขึ้น ส่วนการนำเข้าจากประเทศนอกกลุ่มนั้น
แม้ว่าในขณะนี้จะยังไม่ได้รับผลกระทบ เนื่องจากใช้กรอบภาษี WTO และอัตราภาษีนำเข้าของ MFN
(Most Favorite Nation) ซึ่งอยู่ในอัตราที่สูงกว่า AFTA
แต่เป็นที่แน่ชัดแล้วว่าจะลดลงเหลือร้อยละ 5 ในปี 2550
ซึ่งจะทำให้มีแนวโน้มที่จะมีการนำเข้าสินค้าปิโตรเคมีจากต่างประเทศมากขึ้น
ซึ่งการนำเข้าสินค้ากลุ่มปิโตรเคมีมากขึ้นนี้จะส่งผลในเชิงบวกกับบริษัทฯ เนื่องจาก
สินค้าเกรดพิเศษจากผู้ผลิตในต่างประเทศที่บริษัทฯ เป็นตัวแทนจำหน่ายจะมีราคาถูกลง
ทำให้สามารถทำตลาด และขยายตลาดเพิ่มได้
เนื่องจากเมื่อเทียบกับราคาสินค้าในประเทศจะทำให้ช่องว่างของราคาลดลง
ในขณะที่คุณสมบัติของสินค้าเกรดพิเศษโดยทั่วไปจะดีกว่าสินค้าในประเทศ ซึ่งน่าจะทำให้บริษัทฯ
สามารถจำหน่ายสินค้าเกรดพิเศษที่นำเข้าจากต่างประเทศได้มากยิ่งขึ้น

บทบาทของผู้ประกอบธุรกิจตัวแทนจัดจำหน่าย

เนื่องจากลักษณะการจัดจำหน่ายวัตถุดิบของผู้ผลิตอุตสาหกรรมปิโตรเคมีไปถึงลูกค้า
ซึ่งมีลักษณะกระจายอยู่หลายแห่ง ทำให้บริษัทผู้ผลิตสินค้าในอุตสาหกรรมปิโตรเคมีขนาดใหญ่ส่วนใหญ่
เช่น Exxon Mobil, Eastman, Ciba, Chi Mei
ไม่นิยมกระจายสินค้าด้วยตนเองเนื่องจากต้นทุนในการดำเนินงานจะสูง
และไม่คุ้มค่าต่อการดำเนินการ

ขณะเดียวกัน การที่วัตถุดิบในอุตสาหกรรมปิโตรเคมี มีความหลากหลายสูงมาก
ทำให้ผู้ใช้วัตถุดิบมักต้องการวัตถุดิบจากผู้ผลิตหลายราย
ซึ่งหากผู้ใช้วัตถุดิบสั่งซื้อสินค้าจากทางผู้ผลิตโดยตรงจะมีความยุ่งยากเสียเวลา
และมีค่าใช้จ่ายต่อรายการที่สูงมาก เนื่องจากขาดความประหยัดต่อขนาด
รายการระหว่างผู้ผลิตและผู้ใช้วัตถุดิบในกรณีที่ไม่มีตัวแทนจำหน่ายสามารถแสดงได้ดังแผนภาพดังต่อไปนี้

  แผนภาพแสดงรายการที่ปราศจากตัวแทนจำหน่าย

  ดังนั้น ตัวแทนจำหน่ายจึงมีความสำคัญที่จะเชื่อมโยงระหว่างผู้ผลิตกับผู้บริโภค
  โดยช่วยลดต้นทุนในการจัดจำหน่ายของผู้ผลิตและอำนวยความสะดวกให้กับผู้ใช้วัตถุดิบ นอกจากนี้
  ลักษณะพื้นฐานของลูกค้าที่กระจายตัวกับความหลากหลายของวัตถุดิบ
  จึงทำให้เกิดช่องว่างที่สามารถเพิ่มมูลค่าจากตัวแทนจำหน่ายที่มีประสิทธิภาพที่จะรวบรวมผลิตภัณฑ์ที่หลากหลายจากผู้ผลิตมากรายไปสู่ผู้ใช้
  อย่างทั่วถึง กล่าวได้ว่า ในมุมมองของลูกค้า
  ผู้ประกอบธุรกิจตัวแทนจำหน่ายนำความหลากหลายของสินค้า (Economy of scope) มาให้
  ในมุมมองของผู้ผลิต ตัวแทนจำหน่ายได้รวบรวมกำลังซื้อ (Economy of scale) มาให้
  แผนภาพต่อไปแสดงถึงบทบาทและประโยชน์ของตัวแทนจำหน่าย

  แผนภาพแสดงรายการในกรณีมีตัวแทนจำหน่าย

  ตัวอย่างข้างต้นเปรียบเทียบให้เห็นได้ชัดเจนยิ่งขึ้น
  เช่นในกรณีสินค้าอุปโภคบริโภคที่ผู้บริโภคและผู้ผลิตสินค้า
  นิยมซื้อหาและขายสินค้าผ่านห้างซุปเปอร์สโตร์ขนาดใหญ่ เช่น Tesco Lotus, Makro, BigC
  เป็นต้น

  นอกจากนี้ เนื่องจากผู้ผลิตในอุตสาหกรรมปิโตรเคมีที่เป็นผู้ผลิตระดับโลก
  จะแต่งตั้งตัวแทนจำหน่ายในประเทศใดประเทศหนึ่งเพียง 1 – 2 ราย ด้วยเหตุนี้
  จึงเป็นการยากพอสมควรที่คู่แข่งขันรายใหม่จะเข้ามาสู่ตลาด

1.  คู่แข่ง

  บริษัทฯ ประกอบธุรกิจเป็นตัวแทนจำหน่ายวัตถุดิบในอุตสาหกรรมพลาสติกและปิโตรเคมีครบวงจร
  ซึ่งจำหน่ายวัตถุดิบทั้ง Commodity และ Specialty
  บริษัทไทยที่เป็นตัวแทนจำหน่ายในอุตสาหกรรมส่วนใหญ่ที่มีขนาดเทียบเคียงกับบริษัทฯ
  จะจัดจำหน่ายวัตถุดิบในกลุ่ม Commodity เป็นหลัก
  โดยมีคู่แข่งในขนาดเดียวกันเพียงบริษัทเดียวในอุตสาหกรรม
  ที่มีการจัดจำหน่ายครบวงจรในด้านความครอบคลุมของผลิตภัณฑ์ในลักษณะใกล้เคียงกับบริษัทฯ คือ
  บริษัท เลียกเซ้ง เทรดดิ้ง จำกัด แต่ก็ยังไม่มีสินค้าใน B.U.3 คือ สารเติมแต่งและกาว
  และเคมีภัณฑ์เกรดพิเศษ โดยโอกาสที่คู่แข่งใหม่จะเข้ามาแข่งขันในตลาดนั้น
  ค่อนข้างลำบากเนื่องจากจำเป็นต้องมีความสัมพันธ์กับผู้ผลิต
  โดยผู้ผลิตในอุตสาหกรรมปิโตรเคมีระดับโลกมักจะแต่งตั้งตัวแทนจำหน่ายในประเทศเพียงประเทศละ
  1 – 2 ราย
  นอกจากนี้ต้องมีขนาดใหญ่เพียงพอเพื่อที่จะสร้างความประหยัดต่อขนาดและความหลากหลายของสินค้าอีกด้วย

  รายได้ของบริษัทคู่แข่งเทียบเคียงกับบริษัทฯ สามารถแสดงได้ดังตารางต่อไปนี้

  หน่วย : ล้านบาท

  ที่มา: บริษัท บิซิเนส ออนไลน์ จำกัด (มหาชน) และบริษัทฯ

  * งบการเงินปี 2545 2546 2547 2548 สิ้นสุดวันที่ 5 มีนาคม 2546 2547 และ 2548
  2549 ตามลำดับ

2.  กลยุทธ์การแข่งขัน

กลยุทธ์ด้านคู่ค้า

  บริษัทฯ ดำเนินธุรกิจโดยใช้หลักการพันธมิตรทางธุรกิจ
  ยึดถือประโยชน์ระยะยาวเป็นหลักทั้งกับลูกค้า และผู้ผลิต เช่น
  ในกรณีที่คาดการณ์ว่าราคาวัตถุดิบจะสูงขึ้น บริษัทฯ
  จะให้คำแนะนำลูกค้าให้วางแผนซื้อสินค้าไว้ล่วงหน้าให้เพียงพอต่อแผนการผลิตเพื่อให้ลูกค้าควบคุมต้นทุนได้
  และเกิดผลกระทบต่อสถานะทางการเงินของลูกค้าให้น้อยที่สุด โดยบริษัทฯ
  จะไม่ซื้อสินค้าตุนไว้เพื่อขายราคาแพง โดยลูกค้าของบริษัทฯ
  ได้พิสูจน์ความจริงใจในการเป็นพันธมิตรจากช่วงวิกฤตที่ผ่านมาเนื่องจากบริษัทฯ
  ได้ขายสินค้าให้กับลูกค้าเหล่านี้ในราคาที่เป็นธรรมและจัดสรรอย่างเหมาะสม ในกรณีของผู้ผลิต
  ส่วนใหญ่บริษัทฯ จะเป็นตัวแทนให้กับผู้ผลิตรายเดียวในหนึ่งผลิตภัณฑ์เพื่อทำให้บริษัทฯ
  สามารถช่วยทำการตลาดให้กับผู้ผลิตได้อย่างเต็มที่
  และเพื่อขจัดปัญหาความขัดแย้งทางผลประโยชน์ที่จะทำให้ผู้ผลิตคลางแคลงใจ บริษัทฯ
  ดำเนินธุรกิจโดยถือหลักการพันธมิตรเพราะถือหลักการว่าการทำธุรกิจให้ประสบความสำเร็จในระยะยาวต้องอาศัยความสำเร็จของทั้งลูกค้าและผู้ผลิต

  นอกจากนี้ บริษัทฯ ทำตัวเป็นผู้ให้บริการครบวงจร (Total Solutions and Service
  Provider) กับลูกค้า โดยการให้บริการ value added services กับลูกค้า
  โดยการให้บริการไม่เพียงแต่ขายและส่งของให้ลูกค้า แต่ยังรวมถึงการให้ข้อมูลลูกค้า
  ให้คำปรึกษากับลูกค้าในการดำเนินธุรกิจและยังให้ข้อมูลที่เป็นประโยชน์แก่ลูกค้าทั้งด้านเทคโนโลยีและพัฒนาการใหม่
  ๆ ในต่างประเทศ พร้อมทั้งความเคลื่อนไหวด้านราคาในตลาดโลกตั้งแต่ต้นน้ำไปจนตลอดสาย
  นอกจากนี้ อีกหนึ่งความแตกต่าง
  บริษัทได้อาศัยการเป็นพันธมิตรกับสถาบันการเงินในการช่วยแก้ปัญหาสภาพคล่องให้กับลูกค้าที่มีศักยภาพแต่ติดปัญหาทางการเงิน
  ทำให้ธุรกิจของลูกค้าและบริษัทสามารถขยายตัวได้ไปพร้อมๆกัน

กลยุทธ์ด้านสินค้า

  บริษัทฯ มีสินค้าที่หลากหลายและมีฐานลูกค้าที่กระจายตัวอยู่ในทุกอุตสาหกรรมทำให้บริษัทฯ
  มีรายได้ที่ค่อนข้างสม่ำเสมอไม่แปรผันตามฤดูกาล
  เนื่องจากไม่ได้พึ่งพาสินค้าชนิดใดชนิดหนึ่งหรือลูกค้ารายใดรายหนึ่งเป็นพิเศษ ในอนาคต บริษัทฯ
  จะให้ความสำคัญและเพิ่มรายได้จากสินค้า Specialty
  ให้มากขึ้นเนื่องจากสินค้าประเภทนี้เป็นสินค้าที่มีอัตรากำไรขั้นต้นสูงและตลาดยังมีโอกาสเติบโตได้อีกมาก
  การเพิ่มรายได้สินค้านี้มากขึ้นจะทำให้ความสามารถในการทำกำไรของบริษัทฯ ดีขึ้น
  โดยภายใต้ข้อตกลงเขตการค้าเสรีอาเซียน (AFTA)
  มีผลทำให้ภาษีนำเข้าสินค้าปิโตรเคมีเข้ามาในประเทศไทยลดลงอย่างต่อเนื่องจนเหลือ 5%
  ในปัจจุบัน ส่วนผู้ผลิตนอกกลุ่ม AFTA ลดลงจาก 20% ในปี 2547 เหลือ 12.5%, 8.75%, และ
  5% ในปี 2548, 2549 และ 2550 ตามลำดับ ซึ่งผลจากการลดภาษีนำเข้านี้จะทำให้บริษัทฯ
  สามารถนำเข้าสินค้าจากผู้ผลิตได้ในราคาถูกลงโดยเฉพาะสินค้าในกลุ่ม Specialty
  ซึ่งจะทำให้มีความต้องการจากลูกค้ามากขึ้นและสามารถทำตลาดได้กว้างและหลากหลายยิ่งขึ้น

  นอกจากนี้ ในปัจจุบันบริษัทฯ ยังได้ทำการวิจัยและพัฒนาสินค้าใหม่ ๆ
  ที่ตอบสนองความต้องการของลูกค้าได้ดีขึ้น โดยบริษัทฯ มีพันธมิตรกับกลุ่ม Compounder
  ซึ่งเป็นผู้ผสมสี ผสมวัตถุดิบชนิดต่างๆ เข้าด้วยกันซึ่งมีประมาณ 50 รายในตลาด
  การเป็นพันธมิตรกับ Compounder นี้จะทำให้บริษัทฯ เข้าใจความต้องการของลูกค้าได้ดียิ่งขึ้น

  กลยุทธ์ด้านบุคลากร

  บริษัทฯ มีบุคลากรที่มีความสามารถซึ่งเติบโตมาพร้อมกับบริษัทฯ
  ที่ขยายตัวอย่างรวดเร็วและมีความรู้สึกเป็นเจ้าของบริษัทฯ
  บุคลากรส่วนใหญ่จบการศึกษาระดับปริญญาตรีขึ้นไปและมีอายุอยู่ในช่วง 25 – 40 ปี
  ซึ่งพนักงานเหล่านี้เป็นส่วนหนึ่งของกลไกหลักของบริษัทฯ
  และยังมีอายุงานอีกยาวนานที่จะผลักดันการเติบโตอย่างยั่งยืนของบริษัทฯ

  บริษัทฯ มีนโยบายในการจัดหาคนที่เหมาะสมกับลักษณะของงาน (Put the Right Man on
  the Right Job)
  โดยจะจัดหาคนที่มีความรู้โดยตรงในสายที่เกี่ยวข้องกับอุตสาหกรรมพลาสติกและปิโตรเคมี
  เพื่อมุ่งไปสู่เป้าหมายของบริษัทฯ ที่พยายามให้บริการ Value added services นั้นคือ
  ให้คำแนะนำกับลูกค้าในเรื่องที่เกี่ยวข้องกับผลิตภัณฑ์ ซึ่งปัจจุบัน พนักงานขายของบริษัทฯ ส่วนใหญ่
  จบการศึกษาด้านวิศวกรรมเคมี และ วิทยาศาสตร์เคมี โดยอีกส่วนหนึ่ง มาจากสายธุรกิจและ
  การจัดการ

  นอกจากนี้ บริษัทฯ ยังมีนโยบายที่จะพัฒนาความรู้ความสามารถของบุคลากรอย่างต่อเนื่อง
  โดยมีการจัดอบรมภายในและสนับสนุนให้พนักงานไปอบรมเพิ่มพูนความรู้จากภายนอกอยู่เสมอ
  มีการส่งพนักงานไปดูงานและฝึกอบรมกับซัพพลายเออร์ที่ต่างประเทศ และ
  ซัพพลายเออร์เดินทางมาให้ความรู้ถึงบริษัทฯ
  ซึ่งนโยบายนี้เป็นนโยบายที่ทำให้พนักงานมีความรู้ความสามารถเพิ่มขึ้น
  ทำให้สามารถให้บริการลูกค้าได้เป็นอย่างดี และแตกต่างอย่างสิ้นเชิงจากตัวแทนจำหน่ายรายอื่น
  ๆ

3.  กลุ่มลูกค้าเป้าหมาย การจำหน่าย และช่องทางการจำหน่าย

  ลักษณะลูกค้าและกลุ่มลูกค้าเป้าหมายของบริษัทฯ

  ลูกค้าของบริษัทฯ ที่ซื้อขายในปี 2549 มีทั้งหมดประมาณ 900 ราย
  โดยเป็นลูกค้าหลักที่ค้าขายกันเป็นประจำประมาณ 600 ราย ลูกค้าของบริษัทฯ
  เกือบทั้งหมดเป็นลูกค้ารายย่อยที่มีสัดส่วนซื้อแต่ละรายไม่เกินร้อยละ 5 ของยอดขายรวมบริษัทฯ
  และ ลูกค้ารายใหญ่ 10 รายแรกของบริษัทฯ มีสัดส่วนซื้อประมาณร้อยละ 25.47
  ของยอดขายรวมบริษัทฯ โดยสามารถแบ่งกลุ่มลูกค้าได้เป็น 3 กลุ่มหลัก คือ

1.  ผู้แปรรูป (converter) เป็นผู้ผลิตซึ่งนำเม็ดพลาสติกและวัตถุดิบอื่น ๆ ที่สั่งซื้อจากบริษัทฯ
    มาแปรรูปเป็นสินค้าสำเร็จรูปที่ใช้ในอุตสาหกรรมต่าง ๆ โดยอุตสาหกรรมหลักที่บริษัทฯ
    ขายวัตถุดิบให้ ได้แก่ อุตสาหกรรมบรรจุภัณฑ์ ซึ่งคิดเป็นร้อยละ 70 – 80
    ของยอดขายในกลุ่มนี้ นอกจากนี้ ยังขายวัตถุดิบให้กับบริษัทในอุตสาหกรรมหลากหลาย ได้แก่
    อุตสาหกรรมยานยนต์ อุตสาหกรรมอิเล็กทรอนิกส์ อุตสาหกรรมเครื่องใช้ในครัวเรือน
    อุตสาหกรรมเครื่องใช้ไฟฟ้า อุตสาหกรรมเครื่องสำอาง อุตสาหกรรมก่อสร้าง
    และอุตสาหกรรมเกษตร เป็นต้น ลูกค้ากลุ่มผู้แปรรูปนี้เป็นลูกค้าหลักของบริษัทฯ
    โดยยอดขายรวมของลูกค้ากลุ่มนี้คิดเป็นประมาณมากกว่าร้อยละ 90
    ของยอดขายทั้งหมดของบริษัทฯ ตัวอย่างของบริษัทลูกค้าในกลุ่มผู้แปรรูปนี้ที่เป็นที่รู้จัก
    ซึ่งไม่ได้เป็นลูกค้ารายใหญ่ของบริษัทฯ ได้แก่ บมจ. ศรีไทยซุปเปอร์แวร์ บมจ.
    ที.กรุงไทยอุตสาหกรรม บมจ. ยูเนี่ยนพลาสติก กลุ่มบริษัทไทยซัมมิท บมจ.
    พลาสติกและหีบห่อไทย จำกัด เป็นต้น

2.  ผู้ค้าที่เป็นพันธมิตรทางธุรกิจ (Trade partner) เป็นผู้ค้าที่เป็นพันธมิตรกับบริษัทฯ
    โดยจะรับสินค้าของบริษัทฯ ไปขายต่ออีกทอดหนึ่ง
    และในบางกรณีพันธมิตรกลุ่มนี้จะแนะนำลูกค้ามาให้บริษัทฯ เนื่องจากบริษัทมีวัตถุดิบที่ครบวงจร
    จึงเป็นการเกื้อกูลกันระหว่างผู้ค้ากับบริษัทฯ บริษัทในกลุ่มนี้มียอดขายเป็นประมาณร้อยละ 2
    ของยอดขายทั้งหมดของบริษัทฯ

3.  บริษัทประเภท Compounder ซึ่งเป็นผู้ผสมสีผสมวัตถุดิบชนิดต่าง ๆ
    เข้าด้วยกันเพื่อให้ได้วัตถุดิบที่ตอบสนองความต้องการลูกค้าได้ดียิ่งขึ้น บริษัทฯ
    ขายสินค้าให้บริษัทประเภท Compounder
    และยังเป็นพันธมิตรกับบริษัทในกลุ่มนี้เพื่อการวิจัยและพัฒนาผลิตภัณฑ์ใหม่ๆ
    ยอดขายจากบริษัทในกลุ่มนี้คิดเป็นประมาณร้อยละ 4 ของยอดขายทั้งหมดของบริษัทฯ

  กลุ่มลูกค้าเป้าหมายหลักของบริษัทฯ คือ บริษัทชั้นนำในอุตสาหกรรมนั้น ๆ
  และมุ่งเน้นลูกค้าที่มีฐานะการเงินดี นั่นคือ มีระดับความน่าเชื่อถือที่บริษัทฯ จัดกลุ่มอยู่ในระดับ A
  จน ถึง B บริษัทฯ จะขายสินค้าให้ลูกค้าระดับต่ำกว่า B
  ก็ต่อเมื่อได้รับอนุมัติจากการพิจารณาเป็นพิเศษเท่านั้นและจะอนุมัติในวงเงินที่จำกัด

  ช่องทางการจัดจำหน่าย

  ช่องทางการจัดจำหน่ายหลักของบริษัทฯ
  จะเป็นการจัดจำหน่ายโดยตรงไปที่ลูกค้าโดยจะมีพนักงานขายที่ดูแลแต่ละหน่วยธุรกิจเป็นคนดูแล
  นอกจากนี้ยังมีการเป็นพันธมิตรกับผู้ค้าพลาสติกรายอื่น ซึ่งเป็นตัวแทนจำหน่ายเม็ดพลาสติกเช่นกัน
  โดยหากสินค้าชนิดใดพันธมิตรไม่มีก็จะแนะนำมาที่บริษัทฯ เนื่องจากบริษัทฯ
  ถือได้ว่าเป็นตัวแทนจำหน่ายวัตถุดิบทางด้านพลาสติกและปิโตรเคมีที่มีความหลากหลายของสินค้ามากที่สุด
  รวมถึงพนักงานขายส่วนใหญ่ของบริษัทฯ จบมาทางสายเคมี
  ทำให้สามารถให้ข้อมูลและบริการที่ครบถ้วน บริษัทฯ เป็นพันธมิตรกับกลุ่ม Compounder
  ซึ่งเป็นผู้ผสมสี ผสมวัตถุดิบชนิดต่าง ๆ ซึ่งการเป็นพันธมิตรกับกลุ่ม Compounder นี้ บริษัทฯ
  จะมีการแลกเปลี่ยนข้อมูลและเข้าทำการวิจัยร่วมกับบริษัท Compounder
  ทำให้สามารถพัฒนาสินค้าใหม่ที่ตอบสนองความต้องการลูกค้าได้ดียิ่งขึ้น

  ที่ตั้งคลังสินค้า

  ทำเลที่ตั้งของบริษัทฯ
  นับเป็นทำเลยุทธศาสตร์ซึ่งเป็นจุดเด่นที่สำคัญประการหนึ่งที่สนับสนุนให้การจัดส่งเป็นไปอย่างมีประสิทธิภาพ
  ด้วยเหตุผลที่สำคัญ 3 ประการ คือ

  ประการแรก ลูกค้าขนาดใหญ่จำนวนมากรวมถึงลูกค้าที่ผลิตชิ้นส่วนยานยนต์
  และบรรจุภัณฑ์พลาสติกมีโรงงานในแถบสมุทรปราการ และต่อเนื่องไปชายฝั่งทะเลตะวันออก
  คลังสินค้าของบริษัทฯ ซึ่งอยู่ริมถนนกิ่งแก้ว จึงเป็นจุดกระจายสินค้าที่ใกล้กับลูกค้าสำคัญเหล่านี้
  ทำให้การจัดส่งเป็นไปได้อย่างรวดเร็วฉับไว
  และประหยัดต้นทุนในการขนส่งเป็นอย่างมากในภาวะวิกฤตพลังงานน้ำมันแพง

  ประการที่สอง ที่ตั้งของคลังสินค้าของบริษัทฯ เป็นจุดซึ่งอยู่ในโซนนอกวงแหวน
  ซึ่งมิได้ถูกจำกัดเวลาเดินรถบรรทุกขนาดใหญ่เหมือนกับโซนด้านใน ทำให้บริษัทฯ
  สามารถใช้กำลังการจัดส่งทั้งกำลังคนกำลังรถได้อย่างเต็มประสิทธิภาพตลอดเวลา

  ประการที่สาม ที่ตั้งของคลังสินค้าของบริษัทฯ เป็นจุดที่มีความสะดวกรวดเร็ว
  และประหยัดค่าใช้จ่ายทั้งในแง่ของเวลาและค่าขนส่งในสภาวะที่น้ำมันมีราคาแพง
  ในการขนสินค้าจากผู้ผลิตในประเทศที่ตั้งโรงงานอยู่ที่นิคมอุตสาหกรรมมาบตาพุด
  จังหวัดระยองทั้งสิ้น รวมถึงสินค้าที่นำเข้าจากต่างประเทศผ่านทางท่าเรือน้ำลึกแหลมฉบัง

2.  การจัดหาผลิตภัณฑ์

  บริษัทฯ จัดหาผลิตภัณฑ์และบริการจากผู้ผลิตและผู้จำหน่ายหลัก 23 บริษัท ได้แก่

+---+---------------+----------+---------------+-----------+---------+
|   | ผู้ผลิต /        | SBU      | สินค้า          | ปีที่ได้รับกา  | มีสัญญาแต |
|   | ผู้จำหน่าย       |          |               | รแต่งตั้ง/ปีท | ่งตั้งตัวแท |
|   | (ประเทศที่ติดต่อ  |          |               | ี่เริ่มจำหน่าย | นจำหน่าย |
|   |               |          |               |           |         |
|   | ซื้อสินค้า)       |          |               |           |         |
+===+===============+==========+===============+===========+=========+
| 1 | บริษัท เอสซีจี    | Po       | LDPE, LLDPE,  | 2539      |        |
|   | พลาสติกส์ จำกัด  | lyolefin | PP,HDPE,      |           |         |
|   |               |          | MDPE, PP      |           |         |
|   |               |          | HOMO, PP COPO |           |         |
+---+---------------+----------+---------------+-----------+---------+
| 2 | Eastman       | Therm    | PETG, PET,    | 2539      |        |
|   | Chemical      | oplastic | CELLULOSE     |           |         |
|   | Ltd.,         | Rubber & |               |           |         |
|   | Singapore     | Tran     |               |           |         |
|   | Branch        | sparency |               |           |         |
|   |               | Product  |               |           |         |
|   | (             |          |               |           |         |
|   | ประเทศสิงคโปร์) |          |               |           |         |
+---+---------------+----------+---------------+-----------+---------+
| 3 | Borealis      | Po       | PP COPOLYMER  | 2539      |        |
|   |               | lyolefin | for Medical   |           |         |
|   | (ป            |          |               |           |         |
|   | ระเทศเบลเยี่ยม) |          |               |           |         |
+---+---------------+----------+---------------+-----------+---------+
| 4 | Itochu        | Po       | PP HOMO, PP   | 2539      |        |
|   | Plastics      | lyolefin | COPO          |           |         |
|   | Pte., Ltd.    |          |               |           |         |
|   | (             |          |               |           |         |
|   | ประเทศสิงค์โปร์) |          |               |           |         |
+---+---------------+----------+---------------+-----------+---------+
| 5 | Chi Mei       | Styrenic | ABS ,SAN,     | 2540      |        |
|   | Corporation   | Plastic  | GPPS, HIPS,   |           |         |
|   |               |          | PC ,PC/ ABS,  |           |         |
|   | (ประเทศไต้หวัน) |          | PMMA, SMMA,   |           |         |
|   |               |          | SBS, SSBR,BR  |           |         |
+---+---------------+----------+---------------+-----------+---------+
| 6 | Dupont        | Eng      | ZYTEL(        | 2540      |        |
|   | Engineering   | ineering | NYLON),       |           |         |
|   | Polymers      | Plastics | DELRIN,       |           |         |
|   |               | &        | ACETAL (POM), |           |         |
|   | (ประเทศไทย)   | S        | CRASTIN(PBT), |           |         |
|   |               | ynthetic |               |           |         |
|   |               | Rubber   | RYNITE (PET), |           |         |
|   |               |          | HYTREL(TEEE)  |           |         |
+---+---------------+----------+---------------+-----------+---------+
| 7 | Chevron       | Petro    | ETHY          | 2541      |        |
|   | Philips       | chemical | LCYCLOHEXANE, |           |         |
|   | Chemicals     | &        | ETHYL,        |           |         |
|   | International | Inte     | T             |           |         |
|   | N.V.          | rmediate | -BUTYLBENZENE |           |         |
|   |               |          |               |           |         |
|   | (ประเ         |          |               |           |         |
|   | ทศสหรัฐอเมริกา) |          |               |           |         |
+---+---------------+----------+---------------+-----------+---------+
| 8 | Ciba          | Additive | ATMER,        | 2541      |        |
|   | Specialty     | &        | IRGACLEAR,    |           |         |
|   | Chemicals     | Adhesive | IRGAFOS,      |           |         |
|   | (Singapore)   |          | TINUVIN,      |           |         |
|   | Pte., Ltd.    |          | IRGASTAT,     |           |         |
|   |               |          | OBTICAL ETC.  |           |         |
|   | (             |          |               |           |         |
|   | ประเทศสิงค์โปร์) |          |               |           |         |
+---+---------------+----------+---------------+-----------+---------+
| 9 | Nissho        | Eng      | Z-C           | 2541      |        |
|   | Corporation   | ineering | LEAN(CLEANING |           |         |
|   | (Chisso       | Plastics | COMPOUND)     |           |         |
|   | Group)        | &        |               |           |         |
|   |               | S        |               |           |         |
|   | (ประเทศญี่ปุ่น)   | ynthetic |               |           |         |
|   |               | Rubber   |               |           |         |
+---+---------------+----------+---------------+-----------+---------+
| 1 | Owens Corning | Petro    | FIBER GLASS,  | 2541      |        |
| 0 | Australia PTY | chemical | CRATEC &      |           |         |
|   |               | &        | CRATEC PLUS   |           |         |
|   | (ประ          | Inte     |               |           |         |
|   | เทศออสเตรเลีย) | rmediate |               |           |         |
+---+---------------+----------+---------------+-----------+---------+
| 1 | Cabot         | Po       | PLASBLAK,     | 2542      |        |
| 1 | Plastics      | lyolefin | PLASWHITE,    |           |         |
|   | HongKong Ltd. |          | BLACK & WHITE |           |         |
|   |               |          | MASTERBATCH   |           |         |
|   | (ประเทศฮ่องกง) |          | CONDUCTIVE    |           |         |
+---+---------------+----------+---------------+-----------+---------+
| 1 | Dow Chemical  | Therm    | LDPE, LLDPE , | 2542      |        |
| 2 | Thailand Ltd. | oplastic | EVA           |           |         |
|   | Hong Kong     | & Rubber |               |           |         |
|   | Branch        | &        |               |           |         |
|   |               | Tran     |               |           |         |
|   | (ประเทศฮ่องกง) | sparency |               |           |         |
|   |               | Product  |               |           |         |
+---+---------------+----------+---------------+-----------+---------+
| 1 | บริษัท          | Styrenic | GPPS, HIPS ,  | 2542      |        |
| 3 | สยามโพลีสไตรีน  | Plastic  | STYRON        |           |         |
|   | จำกัด          |          |               |           |         |
|   |               |          |               |           |         |
|   | (ประเทศไทย)   |          |               |           |         |
+---+---------------+----------+---------------+-----------+---------+
| 1 | Sabic Asia    | Po       | LLDPE, PP,    | 2543      |        |
| 4 | Pacific       | lyolefin | MELAMENE      |           |         |
|   | Pte.Ltd.      |          |               |           |         |
|   |               |          |               |           |         |
|   | (             |          |               |           |         |
|   | ประเทศสิงคโปร์) |          |               |           |         |
+---+---------------+----------+---------------+-----------+---------+
| 1 | GE Plastics   | Eng      | P             | 2544      |        |
| 5 | Singapore     | ineering | OLYCARBONATE, |           |         |
|   | Pte. Ltd.     | Plastic  | PPO           |           |         |
|   |               | &        |               |           |         |
|   | (             | S        |               |           |         |
|   | ประเทศสิงคโปร์) | ynthetic |               |           |         |
|   |               | Rubber   |               |           |         |
+---+---------------+----------+---------------+-----------+---------+
| 1 | Asia Polymer  | Po       | LDPE, EVA     | 2545      |        |
| 6 | Corporation   | lyolefin |               |           |         |
|   |               |          |               |           |         |
|   | (ประเทศไต้หวัน) |          |               |           |         |
+---+---------------+----------+---------------+-----------+---------+
| 1 | Nova          | Po       | SMMA, NAS     | 2545      |        |
| 7 | Chemicals     | lyolefin |               |           |         |
|   | (I            |          |               |           |         |
|   | nternational) |          |               |           |         |
|   | S.A.          |          |               |           |         |
|   | (ประเท        |          |               |           |         |
|   | ศสวิสเซอร์แลนด์) |          |               |           |         |
+---+---------------+----------+---------------+-----------+---------+
| 1 | Inabata       | Styrenic | SBS RESIN     | 2545      |        |
| 8 | (Thailand)    | Plastic  |               |           |         |
|   | Co., Ltd.     |          |               |           |         |
|   | (Denka)       |          |               |           |         |
|   |               |          |               |           |         |
|   | (ประเทศไทย)   |          |               |           |         |
+---+---------------+----------+---------------+-----------+---------+
| 1 | บริษัท          | PET &    | PVC RESIN,    | 2546      |        |
| 9 | ไทยพล         | PVC      | PVC COMPOUND  |           |         |
|   | าสติกและเคมีภัณฑ์ |          |               |           |         |
|   | จำกัด (มหาชน)  |          |               |           |         |
|   |               |          |               |           |         |
|   | (ประเทศไทย)   |          |               |           |         |
+---+---------------+----------+---------------+-----------+---------+
| 2 | BASF          | Petro    | LYNX,         | 2547*     |        |
| 0 | CATALYSTS     | chemical | CATALYST      |           |         |
|   | LLC. (เดิมชื่อ   | &        |               |           |         |
|   | Engelhard     | Inte     |               |           |         |
|   | Corporation)  | rmediate |               |           |         |
|   |               |          |               |           |         |
|   | (ประเ         |          |               |           |         |
|   | ทศสหรัฐอเมริกา) |          |               |           |         |
+---+---------------+----------+---------------+-----------+---------+
| 2 | Exxon Mobil   | Additive | EVA &         | 2547      |        |
| 1 | Chemical Asia | &        | PETROLEUM     |           |         |
|   | Pacific**     | A        | RESIN         |           |         |
|   |               | dhesive, |               |           |         |
|   | (             |          | SANTOPRENE,   |           |         |
|   | ประเทศสิงคโปร์) | Therm    | VYRAM,        |           |         |
|   |               | oplastic | VISTAFLEX,    |           |         |
|   |               | & Rubber | GEOLAST       |           |         |
|   |               | &        |               |           |         |
|   |               | Tran     |               |           |         |
|   |               | sparency |               |           |         |
|   |               | Product  |               |           |         |
+---+---------------+----------+---------------+-----------+---------+
| 2 | Rio Tinto     | Petro    | FIREBRAKE ZB, | 2547      |        |
| 2 | Mineral Asia  | chemical | MISTRON       |           |         |
|   | Pte.,         | &        |               |           |         |
|   | Ltd.(         | Inte     |               |           |         |
|   | ประเทศสิงค์โปร์) | rmediate |               |           |         |
+---+---------------+----------+---------------+-----------+---------+
| 2 | Nanocor.Inc   | Additive | Nanoclay      | 2549      |        |
| 3 |               | &        |               |           |         |
|   | (ประเ         | Adhesive |               |           |         |
|   | ทศสหรัฐอเมริกา) |          |               |           |         |
+---+---------------+----------+---------------+-----------+---------+

หมายเหตุ * ได้รับเอกสารแต่งตั้งอย่างเป็นทางการในปี 2549

  ** Exxon Mobil ได้ควบรวบกิจการกับ Advance Elastomer Systems (AES) และ AES
  ซึ่งเดิมเป็น Supplier อีกรายหนึ่งของบริษัทได้เปลี่ยนชื่อเป็น Exxon Mobil แล้วในปี 2549
  จึงนำมารวมกันเป็นรายเดียว

  โดยทั่วไปแล้วสินค้าที่นำเข้ามาจากต่างประเทศมักจะมีตัวแทนจำหน่ายประมาณ 1-2 ราย
  ในขณะที่สินค้าในประเทศจะมีตัวแทนจำหน่ายมากกว่านั้นมาก เช่น กรณีของบริษัท เอสซีจี
  พลาสติก จำกัด มีตัวแทนจำหน่าย 15 รายเป็นต้น

  บริษัทฯ มีการสั่งสินค้าเก็บไว้ในคลังสินค้าเพื่อส่งมอบให้ลูกค้าเมื่อมีการสั่งซื้อ
  แต่ในกรณีที่เป็นการสั่งสินค้าจำนวนมาก บริษัทฯ จะดำเนินการจัดส่งจากผู้ผลิตจนถึงลูกค้าโดยตรง
  เพื่อลดต้นทุนและความยุ่งยากของการดำเนินการ

  การจัดหาสินค้ามาจากในประเทศประมาณ 81% และต่างประเทศประมาณ 19%
  ดังแสดงได้ดังตารางด้านล่าง

หน่วย: ล้านบาท

  ---------------- ---------- ------- ---------- ------- ---------- ------- ---------- -------
                   2546               2547               2548               2549       

                   มูลค่า       ร้อยละ   มูลค่า       ร้อยละ   มูลค่า       ร้อยละ   มูลค่า       ร้อยละ

  ยอดซื้อในประเทศ    1,498.59   84.55   2,171.56   86.43   2,391.59   79.13   2,552.34   80.9

  ยอดซื้อต่างประเทศ   273.83     15.45   340.89     13.57   630.61     20.87   601.70     19.1
  ---------------- ---------- ------- ---------- ------- ---------- ------- ---------- -------

  โดยในปี 2548 ยอดซื้อในประเทศหลักมาจากบริษัท เอสซีจี พลาสติก จำกัด โดยคิดเป็นร้อยละ
  70 ของยอดซื้อในประเทศทั้งหมด ในขณะที่ยอดซื้อจากต่างประเทศหลักมาจากบริษัทเอเชีย
  โพลีเมอร์ คอร์ปอเรชั่น โดยคิดเป็นร้อยละ 47ของยอดซื้อต่างประเทศทั้งหมด ในขณะที่ปี 2549
  ยอดซื้อในประเทศหลักมาจากบริษัท เอสซีจี พลาสติกส์ จำกัด โดยคิดเป็นประมาณร้อยละ 67
  ของยอดซื้อในประเทศทั้งหมด ในขณะที่ยอดซื้อจากต่างประเทศหลักมาจากบริษัท เอเชีย
  โพลีเมอร์ คอร์ปอเรชั่น โดยคิดเป็นร้อยละ 31 ของยอดซื้อต่างประเทศทั้งหมด

  สำหรับยอดขายของบริษัทฯ จากผู้ผลิต/ผู้จำหน่ายที่มีสัญญาแต่งตั้งคิดเป็นประมาณมากกว่าร้อยละ
  80-90 ของยอดขายรวมของบริษัทฯ
  และอัตรากำไรขั้นต้นเฉลี่ยของสินค้าจากตัวแทนจำหน่ายที่มีสัญญาแต่งตั้งใกล้เคียงกับอัตรากำไรขั้นต้นเฉลี่ยของสินค้าจากผู้ผลิต/ผู้จำหน่ายที่ไม่มีสัญญาแต่งตั้ง

  นโยบายเกี่ยวกับสินค้าคงคลัง

  บริษัทฯ มีนโยบายเก็บสินค้าให้ต่ำที่สุดเท่าที่จำเป็นสำหรับการส่งให้ลูกค้าอย่างทันเวลา
  โดยมีระยะเวลาการเก็บสินค้าเฉลี่ย 5 วัน สำหรับสินค้าที่ผลิตในประเทศและเฉลี่ย 60-90 วัน
  สำหรับสินค้านำเข้าจากต่างประเทศ โดยบริษัทฯ จะมีการกำหนดขนาดการสั่งซื้อที่เป็นมาตรฐาน
  และมีการวางแผนเก็บสินค้าคงคลังโดยพิจารณาถึงระยะเวลาการสั่งซื้อ
  โดยจะเก็บสินค้าประเภทที่มีระยะเวลาในการสั่งสินค้านานและมีความผันผวนของราคาต่ำไว้มากในคลังสินค้า
  เพื่อสำรองไว้เพื่อจัดส่งให้ลูกค้า ทั้งนี้บริษัทฯ ไม่มีนโยบายกักตุนสินค้าเพื่อเก็งกำไร บริษัทฯ
  มีระบบควบคุมการเก็บสินค้าโดยสินค้าทุกชิ้นที่นำเข้าจะต้องมีใบส่งสินค้าจากผู้ผลิตและมีใบนำเข้าคลังสินค้า
  สินค้าทุกชิ้นที่ออกต้องมีใบจ่ายสินค้าออกจากคลังสินค้า ดังนั้น
  จำนวนสินค้าในคลังสินค้าจึงตรงกับจำนวนในระบบบัญชี โดยบริษัทฯ
  จะมีการสุ่มตรวจเช็คสินค้าคงคลังทุกเดือน และมีการตรวจเช็คทั้งหมดทุกไตรมาส

  บริษัทฯ ใช้ระบบ FIFO (First In, First Out)
  เพื่อไม่ให้เกิดปัญหาสินค้าเสื่อมสภาพจากการเก็บนานเกินควร
  และมีระบบแจ้งเตือนสินค้าที่ไม่มีการเคลื่อนไหวเป็นเวลานานเกิน 6 เดือน ทั้งนี้สินค้าของบริษัทฯ
  มีอายุการเก็บโดยไม่เสื่อมสภาพเฉลี่ยประมาณ 2 ปี

  ในปี 2549 บริษัทฯ มีคลังสินค้าที่บริษัทฯ 2 หลัง อยู่ในบริเวณเดียวกับพื้นที่บริษัทฯ
  คลังสินค้าแรกมีพื้นที่ประมาณ 1,200 ตร.ม. และมีพื้นที่ชั้นลอยอีก 400 ตร.ม. คลังสินค้าที่ 2
  มีพื้นที่ประมาณ 1,200 ตร.ม. และคลังสินค้าชั่วคราวพื้นที่ประมาณ 750 ตร.ม.นอกจากนี้บริษัทฯ
  ยังได้เช่าคลังสินค้าภายนอกที่โกดัง เจ.ที.ดี ซึ่งตั้งอยู่ที่ อาคาร A8 เลขที่ 999/7 และ 888/7
  หมู่ที่ 7 ถนนบางพลี-ตำหรุ ตำบลบางพลีใหญ่ อำเภอบางพลี จังหวัดสมุทรปราการ พื้นที่ประมาณ
  1,616 ตร.ม. ซึ่งสัญญาสิ้นสุด ณ วันที่ 31 ธันวาคม 2549
  โดยบริษัทมิได้ต่อสัญญาเช่าดังกล่าวเนื่องจากได้ลงทุนก่อสร้างคลังสินค้าชั่วคราวเพิ่มเติมแล้ว

  การจัดเก็บสินค้าของบริษัทฯ จะมีหลักเกณฑ์ในการพิจารณา คือ แบ่งตามประเภทของสินค้า
  โดยจัดแบ่งเป็น สินค้า Commodity, Engineering, Chemical, Dangerous and
  Harzardard Cargo โดย

-   จัดเก็บสินค้าประเภท Commodity ไว้ที่คลังสินค้าหลังที่ 2 และคลังสินค้าเช่าเจทีดี
    สินค้าประเภท Commodity จะมีความเคลื่อนไหวบ่อย และปริมาณในการเคลื่อนไหวแต่ละครั้ง
    ค่อนข้างมาก แต่จะเป็นสินค้าที่มีราคาไม่สูง ซึ่งส่วนใหญ่จะเป็นสินค้าจากผู้ผลิตภายในประเทศ

-   จัดเก็บสินค้าประเภท Engineering ไว้ที่คลังสินค้าหลังที่หนึ่งบริเวณพื้นที่ด้านล่าง
    และจัดเก็บสินค้าประเภท Chemical ไว้บริเวณชั้นลอย
    เนื่องจากลักษณะของสินค้าจะแตกต่างกัน และลักษณะของบรรจุภัณฑ์ของสินค้าประเภท
    Chemical จะแตกต่างจากเม็ดพลาสติก คือ จะบรรจุถุง
    และบรรจุอยู่ในกล่องกระดาษอีกชั้นหนึ่งไม่สามารถซ้อนทับได้ สินค้าประเภท Engineering
    และ Chemical จะมีความถี่ในการเคลื่อนไหว และปริมาณการเคลื่อนไหวน้อยกว่าประเภท
    Commodity สินค้าส่วนใหญ่จะเป็นที่นำเข้าจากต่างประเทศ
    และจะมีมูลค่าของสินค้าค่อนข้างสูง ทั้งนี้ในสินค้าประเภท Chemical
    บางเกรดที่มีการแบ่งบรรจุภัณฑ์
    จะจัดเก็บบรรจุภัณฑ์ที่ทำการแบ่งไว้ต่างหากที่ชั้นสำหรับวางสินค้าโดยแยกตามขนาดของบรรจุภัณฑ์และรหัสสินค้า
    ทั้งนี้จำเป็นต้องตรวจสอบอุณหภูมิของคลังสินค้า ซึ่งมีผลต่อการจัดเก็บสินค้าประเภท Chemical
    ไม่ให้ได้รับผลกระทบจากอุณหภูมิที่สูงเกินไป ส่งผลต่อคุณภาพของสินค้า

-   การจัดเก็บสินค้าประเภท Dangerous and Hazardard Cargo หรือสินค้าอันตราย
    เป็นสินค้าเกรดพิเศษบางชนิดที่ต้องการการเก็บรักษาเป็นพิเศษ
    โดยจะจัดไว้ที่คลังสินค้าสำหรับสินค้าอันตราย
    โดยจะจัดเก็บไว้กับคลังสินค้าที่ได้รับใบอนุญาตในการประกอบการ ได้แก่ บริษัท บางกอก
    โมเดอร์น เทอร์มินอล จำกัด โดยอัตราค่าเก็บจะคิดเป็นรายวัน

  โดยลักษณะการจัดเก็บสินค้า จะจัดแยกสินค้าแต่ละรหัสสินค้าให้อยู่ในกอง
  และแถวเดียวกันเป็นหลัก โดยในแต่ละกองจะจัดเก็บสินค้าน้ำหนัก 1,000 – 1,500 กิโลกรัม
  สินค้าของผู้ผลิตเดียวกัน จะจัดเก็บอยู่ในบริเวณเดียวกัน
  และในการจัดวางสินค้ามีการจัดทำเอกสารกำกับกองสินค้าและแถวสินค้าให้สามารถควบคุมความถูกต้องในการดำเนินการนำเข้าเก็บ
  และนำส่งมอบ อีกทั้งจัดแถวของสินค้าให้มีพื้นที่สำหรับ เดินตรวจสอบความเรียบร้อยของสินค้าได้
  สม่ำเสมอ โดยคำนึงถึงความปลอดภัยของผู้ปฏิบัติงานในคลังสินค้าเป็นสิ่งสำคัญ

  ทั้งนี้ในการจัดเก็บสินค้า
  จะจัดเก็บสินค้าที่มีความเคลื่อนไหวสม่ำเสมอของแต่ละคลังสินค้าไว้บริเวณพื้นที่ด้านหน้า
  ใกล้ประตูคลังสินค้าเพื่อความสะดวกรวดเร็วในการปฏิบัติงาน
  โดยที่ในบางช่วงเวลาที่มีสินค้าเข้าเป็นจำนวนมากนั้นอาจทำให้ไม่สามารถจัดวางสินค้าในเขตเดียวกันไว้ด้วยกันได้
  เนื่องจากการซ้อนทับสินค้าด้วยสินค้าใหม่จะทำให้การควบคุมวิธี FIFO เป็นไปได้ยาก
  ทั้งนี้สินค้าดังกล่าวจะถูกจัดวางเป็นแถวใหม่ และลงบันทึกวันรับสินค้าในเอกสารกำกับสินค้า
  เพื่อเป็นข้อมูล และใช้ในการจ่ายสินค้าต่อไป

1.  งานที่ยังไม่ได้ส่งมอบ

  -ไม่มี-